5 Ιδέες για να διακοσμήσεις τα παράθυρα τα Χριστούγεννα | ediva.gr\nΟι μπάλες αποτελούν ένα από τα χριστουγεννιάτικα αντικείμενα που οι περισσότερες έχουμε σε αφθονία! Για να εκμεταλλευτείς λοιπόν όλες τις μπάλες που έχεις στο σπίτι μπορείς πολύ απλά να τις κρεμάσεις από τα παράθυρα σου! Στερέωσε τες στο κουρτινόξυλο ή στο ρολό σκίασης και θα μεταμορφώσεις την εικόνα των παραθύρων σου!\nΔες επίσης: Πως να διακοσμήσεις το μπάνιο σου τα Χριστούγεννα\n2. Διακόσμησε το παράθυρο με γιρλάντες\nΟι γιρλάντες αποτελούν ένα αγαπημένο διακοσμητικό αντικείμενο που κάθε σπίτι χρειάζεται τα Χριστούγεννα! Οι τρόποι για να τις χρησιμοποιήσεις είναι άπειρες! Μια από τις πιο δημοφιλείς και πιο εύκολες είναι να κρεμάσεις τη γιρλάντα γύρω από τα παράθυρα. Μάλιστα, μπορείς να διακοσμήσεις τη γιρλάντα με στοιχεία όπως είναι για παράδειγμα οι κορδέλες, οι μπάλες ή τα αποξηραμένα φρούτα. Αναμφίβολα, μια γιρλάντα γύρω από το παράθυρο ταιριάζει σε κάθε δωμάτιο του σπιτιού!\n3. Δώσε φως με κεριά\nΤα Χριστούγεννα το σπίτι μας χρειάζεται φως και λάμψη! Και ένας τρόπος για να το πετύχεις αυτό είναι τα κεριά. Ενώ τα κεριά ταιριάζουν πρακτικά παντού, τα παράθυρα είναι ένα τέλειο σημείο για να τα διακοσμήσεις. Για παράδειγμα, μπορείς να τοποθετήσεις ένα δίσκο με πολλά κεριά. Εναλλακτικά, τοποθέτησε κεριά μέσα σε κηροπήγια ή φαναράκια και τοποθέτησε τα μπροστά στο παράθυρο σου!\n4. Κρέμασε χριστουγεννιάτικα στεφάνια\nΤα χριστουγεννιάτικα στεφάνια είναι σίγουρα κάτι ακόμα που έχεις στο σπίτι σου τις γιορτές! Αν θέλεις να τα αναδείξεις τότε δεν υπάρχει καλύτερος τρόπος από το να τα κρεμάσεις από τα παράθυρα σου! Φυσικά, φρόντισε να κρεμάσεις τα στεφάνια από μια όμορφη κορδέλα και το αποτέλεσμα είναι εγγυημένο!\nΔες επίσης: Όμορφες ιδέες για τη χριστουγεννιάτικη διακόσμηση τραπεζιού\n5. Διακόσμησε με δεντράκια\nΈνα δέντρο στο σπίτι τα Χριστούγεννα δεν είναι αρκετό! Γι’ αυτό μπορείς να τοποθετήσεις μπροστά από το παράθυρο σου μερικά μικρότερα δεντράκια που θα ενισχύσουν το γιορτινό κλίμα στο σπίτι! Με άλλα λόγια, στόλισε τα παράθυρα σου με δεντράκια και δε θα χορταίνεις να κοιτάς τα παράθυρα σου!


χαρούμενη παρεούλα: Ιουνίου 2018\nΟ λύκος μας ο φίλος μας\nΤραγουδάμε το εξής τραγούδι '' Στο ξέφωτο του δάσους μας είναι ένας λύκος, μας αρέσει ο λύκος μας και ας μην είναι φίλος μας'', κατά το γνωστό τραγούδι ''Στο πάτωμα της τάξης μας είναι ένας ψύλλος''. Κάθε φορά που επαναλαμβάνουμε το τραγούδι αφαιρούμε και ένα γράμμα από τις λέξεις ''λύκος'' και ''φίλος''.\nΤέλος συνεργαζόμαστε για να σχηματίσουμε την λέξη ''φίλος''.\nΤι θα γινόταν, αν ο λύκος ήταν καλός και ζητούσε συγνώμη από τη γιαγιά και την Κοκκινοσκουφίτσα;\nΑρχικά περιγράφουμε το λύκο και την Κοκκινοσκουφίτσα χρησιμοποιώντας αντίθετες έννοιες.\nΈπειτα δίνουμε ένα διαφορετικό τέλος στην ιστορία\nκαι τη ζωγραφίζουμε\nΤα παιδιά - λύκοι κρύβονται μπροστά, πίσω, δεξιά και αριστερά από τα δέντρα.\nΣτη συνέχεια αποτυπώνουν τις γνώσεις τους στο χαρτί. Ζωγραφίζουν το δέντρο και τοποθετούν το λύκο δεξιά και την Κοκκινοσκουφίτσα αριστερά του δέντρου με την τεχνική του κολλάζ.\nΕτικέτες κινητικά παιχνίδια, Μαθηματικά, παραμύθια\nΑκολουθώντας την Κοκκινοσκουφίτσα\nΧρησιμοποιώντας καρτέλες με βελάκια αναπαριστούμε τη διαδρομή, που ακολούθησε η Κοκκινοσκουφίτσα για να πάει στο σπίτι της γιαγιάς της. Στη συνέχεια περιγράφουμε τη διαδρομή χρησιμοποιώντας τις λέξεις ''μπροστά'', ''αριστερά'' και ''δεξιά''.\nΤέλος τα παιδιά κινούνται στο χώρο ακολουθώντας τις οδηγίες π.χ. ένα βήμα μπροστά, ένα δεξιά κ.ο.κ\nΠαίζοντας με τους χάρτες\nΠαρατηρούμε διάφορους χάρτες και εντοπίζουμε τα βουνά, τη θάλασσα, τις λίμνες και τα ποτάμια.\nΣτη συνέχεια παρατηρούμε το χάρτη της Ελλάδας στο google maps, εντοπίζουμε το χωριό μας, κάνουμε περιήγηση στους δρόμους και βρίσκουμε το σχολείο μας. Έπειτα αναπαριατούμε τις κινήσεις των ηρώων με γραμμές π.χ. η Κοκκινοσκουφίτσα περπατούσε στο δάσος ζικ-ζακ, ενώ ο λύκος για να πάει πιο γρήγορα στο σπίτι της γιαγιάς ακολούθησε ευθεία πορεία. Σχεδιάζουμε και άλλους τύπους γραμμών π.χ. διακεκομμένες, κυματιστές, σπιράλ κ.α. Τέλος χρησιμοποιούμε γεωμετρικά σχήματα και διάφορους τύπους γραμμών και σχεδιάζουμε το χάρτη, που περιλαμβάνει το δάσος, το σπίτι της γιαγιάς, το χωριό της Κοκκινοσκουφίτσα, το ποτάμι και τα βουνά.\nΚαι τώρα ώρα για παιχνίδι. Κατασκευάζουμε χαρτόκουκλες με τους ήρωες του παραμυθιού,\nεπενδύουμε ηχητικά τις κινήσεις των ηρώων π.χ. Κοκκινοσκουφίτσα - χτυπάμε γρήγορα το ντέφι, γιαγιά - αργά, λύκος - σιγανά, ξυλοκόπος - διακεκομμένα\nκαι χρησιμοποιώντας ως σκηνικό το χάρτη, που κατασκευάσαμε, παίζουμε κουκλοθέατρο.\nΗ ιστορία από την πλευρά του λύκου\nΔιηγούμαστε την ιστορία από την πλευρά του λύκου και τη ζωγραφίζουμε.\nΗ Κοκκινοσκουφίτσα μοιράζει λουλούδια\nΗ Κοκκινοσκουφίτσα μάζεψε από το δάσος λουλούδια για να τα κάνει δώρο στη μαμά και τη γιαγιά της. Τα παιδιά χορεύουν στο ρυθμό της μουσικής, μόλις η μουσική σταματήσει μαζεύουν ένα ένα τα λουλούδια μέσα στο καλάθι.\nκαι τοποθετούν τους αριθμούς στη σωστή αριθμητική σειρά 1-10.\nΠόσα λουλούδια θα δώσει η Κοκκινοσκουφίτσα στη γιαγιά της και πόσα στη μαμά της, ώστε να πάρουν τον ίδιο αριθμό; Τα παιδιά μοιράζουν τα λουλούδια χρησιμοποιώντας την 1-1 αντιστοίχιση\nκαι ζωγραφίζουν την επίλυση του προβλήματος.\nΑν η Κοκκινοσκουφίτσα φορούσε σκούφο διαφορετικού χρώματος πως θα ονομαζόταν;\nΣχηματίζουμε σύνθετες λέξεις με πρώτο συνθετικό χρώματα και δεύτερο συνθετικό τη λέξη ''σκούφος''.\nΚατά τη διάρκει του διαλείμματος παρατηρούμε τα δέντρα της αυλής. Αγγίζουμε τον κορμό ενός δέντρου και διαπιστώνουμε ότι σε μερικά σημεία είναι τραχύς και σε μερικά είναι λείος.\nΣτη συνέχεια με μία κορδέλα μετράμε την περίμετρο του κορμού και όταν επιστρέφουμε στην τάξη μετράμε το μήκος της κορδέλας με μη συμβατικές μονάδες μέτρησης.\nΕτικέτες δάσος, Μαθηματικά, παραμύθια\nΟ λύκος πεινάει πολύ και τρώει πάντα τα περισσότερα μήλα. Σχηματίζουμε δύο ομάδες μήλων και χρησιμοποιούμε το κατάλληλο μαθηματικό σύμβολο για να δείξουμε ότι ο λύκος θα φάει τα περισσότερα.\nΣτη συνέχεια εισάγουμε και την έννοια του ίσου.\nΤι είδε άραγε η Κοκκινοσκουφίτσα στο δάσος; Αρχικά καταγράφουμε τις γνώσεις των παιδιών σχετικά με το δάσος.\nΠοια κατηγορία δέντρων είδε εκεί; Καταλήγουμε ότι πιθανόν τα δέντρα στο δάσος ήταν πεύκα. Άλλωστε μας είναι οικεία, τα βλέπουμε καθημερινά στην αυλή του σχολείου. Πως βρέθηκαν όμως εκεί; Παρακολουθούμε βίντεο σχετικά με τον κύκλο ζωής του πεύκου.\nΈπειτα περιγράφουμε τη δομή του δέντρου.\nΠαίρνουμε τα καλαθάκια μας και εξορμούμε στο δάσος για να συλλέξουμε κουκουνάρια και αγριολούλουδα.\nΣτη συνέχεια τα αντιστοιχίζουμε 1-1 για να διαπιστώσουμε ποιος έχει μαζέψει τα περισσότερα.\nΗ κοκκινοσκουφίτσα και το καλάθι της\nκαι είμαστε έτοιμοι για μια βόλτα στο δάσος\nΗ αρχή, η μέση και το τέλος του παραμυθιού\nΤα παιδιά αναδιηγούνται την ιστορία χρησιμοποιώντας τις λέξεις ''αρχή'', ''μέση'' και ''τέλος''.\nΚατασκευάζουν την κοκκινοσκουφίτσα και ζωγραφίζουν την ιστορία στην αρχή, στη μέση και στο τέλος.\nανακατεύουμε τις εικόνες και τα παιδιά εντοπίζουν την εικόνα, που έχει αλλάξει θέση.\nαφαιρούμε μια εικόνα και τα παιδιά περιγράφουν την εικόνα, που λείπει.\nπροσθέτουμε την εικόνα ενός άλλου παραμυθιού και τα παιδιά αναγνωρίζουν το παραμύθι αυτό.\nΤοποθετούμε τις εικόνες στη σωστή σειρά και αναδιηγούμαστε την ιστορία της Κοκκινοσκουφίτσας.\nΖωγραφίζουμε το παραμύθι.\nΟ λύκος μας ο φίλος μαςΤραγουδάμε το εξής τραγούδι...\nΤι θα γινόταν, αν ο λύκος ήταν καλός και ζητούσε σ...\nΧωρικές έννοιες συνέχειαΤα παιδιά - λύκοι κρύβοντα...\nΑκολουθώντας την Κοκκινοσκουφίτσααριστερά-δεξιάΧρη...\nΠαίζοντας με τους χάρτεςΠαρατηρούμε διάφορους χάρτ...\nΗ ιστορία από την πλευρά του λύκουΔιηγούμαστε την ...\nΗ Κοκκινοσκουφίτσα μοιράζει λουλούδια κατάσταση πρ...\nΑν η Κοκκινοσκουφίτσα φορούσε σκούφο διαφορετικού ...\nΟ κορμός του δέντρουΚατά τη διάρκει του διαλείμματ...\nπερισσότερα-λιγότερα-ίσαΟ λύκος πεινάει πολύ και τ...\nΒόλτα στο δάσοςΤι είδε άραγε η Κοκκινοσκουφίτσα στ...\nΗ κοκκινοσκουφίτσα και το καλάθι τηςκαι είμαστε έτ...\nΗ αρχή, η μέση και το τέλος του παραμυθιούαναδιήγη...\nΠαιχνίδια μνήμηςανακατεύουμε τις εικόνες και τα πα...\nΗ Κοκκινοσκουφίτσααναδιήγηση της ιστορίαςΤοποθετού...\nΚολοκυθομαθηματικάομαδοποιήσειςΟμαδοποιούμε τις κο...\nΑν είχες μία μαγική άμαξα ποιον θα έπαιρνες μαζί σ...\nΗ κολοκύθα στο παλάτιδημιουργούμε τη δική μας ιστο...\nΑχ αυτή η κολοκύθαΑρχικά παρακολουθούμε βίντεο σχε...\nΤι έκανε η Σταχτοπούτα την ημέρα και τι τη νύχτα; ...\nφως και σκιάΠαρακολουθούμε βίντεο σχετικά με το φω...\nΠαίζοντας με το φως και τη σκιά Πείραμα 1ο: πειραμ...\nΟ αριθμός 12Αριθμούμε 10 μεγάλες κολοκύθες και προ...\nΗ ώραΤο γράμμα Ω,ωΔιαβάζουμε το γλωσσοδέτη του Ω,ω...\nΒασιλιά, Βασιλιά τι ώρα είναι;Τα παιδιά απευθύνοντ...\nΠρόσκληση σε χορόΠαρατηρούμε τη δομή μιας πρόσκλησ...\nΠως κατάφερε η Σταχτοπούτα να πάει στο χορό;Αναδιή...\nΗ ΣταχτοπούταΑναδιήγηση παραμυθιούΤα παιδιά τοποθε...\nΧρόνια πολλά μαμά!!!Κατασκευάζουμε κάρτα για τη μα...\nΠως βρέθηκε το αυγό του κύκνου στη φωλιά της πάπια...\nΠειράματα με το νερόΚάνουμε υποθέσεις, σχετικά με ...\nΟ κύκλος ζωής του κύκνουΠαρακολουθούμε βίντεο, σχε...\nΤα δέκα παπάκιαΗ κυρία πάπια είχε 9 παπάκια και έν...\nΈνα κασκόλ για να ζεσταθεί το παπάκιΤο Χειμώνα το ...\nΤο παπίτο γράμμα Π,πΔιαβάζουμε το γλωσσοδέτη του Π...\nΤο ασχημόπαποΑναδιήγηση του παραμυθιούΠεριγράφουμε...\nΠαίζοντας με τον αέρα\nΗ έννοια της δεκάδαςΜετράμε τα ξύλα, που χρησιμοπο...\nΨηφίζουμε το αγαπημένο μας παραμύθιΨηφίζουμε το πα...\nΓουρουνάκια vs λυκάκιαΣυγκρίνουμε τα δύο παραμύθια...\nΤα τρία σπίτιαΑρχικά παρακολουθούμε βίντεο σχετικά...\nΣχηματογουρουνάκιαΑρχικά ομαδοποιούμε τα σχήματα κ...


Αβρίλ Χέινς: Η πρώτη γυναίκα επικεφαλής της Εθνικής Υπηρεσίας Πληροφοριών των ΗΠΑ | Portraits\nΑβρίλ Χέινς: Η πρώτη γυναίκα επικεφαλής της Εθνικής Υπηρεσίας Πληροφοριών των ΗΠΑ\nπηγή: Instagram @notjustourbodies\nΗ Αβρίλ Χέινς είναι η νέα επικεφαλής της Εθνικής Υπηρεσίας Πληροφοριών των ΗΠΑ. Πρόκειται για την πρώτη γυναίκα που βρίσκεται στη θέση αυτή, ενώ έχει αποδείξει πολλές φορές την αξία της. Έχει συμμετάσχει σε σημαντικές έρευνες, ανάμεσά τους η υπόθεση του δημοσιογράφου Τζαμάλ Κασόγκι και το ξέσπασμα του κορονοϊού στην Κίνα.\n«Συγχαίρω τη Γερουσία που έβαλε τον κομματισμό στην άκρη για να δώσει προτεραιότητα στην εθνική μας ασφάλεια. Οι Αμερικανοί μπορούν να κοιμούνται ήσυχοι γνωρίζοντας πως η Αβρίλ Χέινς είναι η επικυρωμένη επικεφαλής της Εθνικής Υπηρεσίας Πληροφοριών», έγραψε στο Twitter ο Τζο Μπάιντεν.\n«Το να υπηρετώ σε αυτήν τη θέση είναι τιμή που κανείς λαμβάνει μία φορά στη ζωή του», δήλωσε η Χέινς. «Από την εποχή που εργαζόμουν στην κυβέρνηση, γνωρίζω πως εκείνοι που βρίσκονται στην Εθνική Υπηρεσία Πληροφοριών είναι οι καλύτεροι που μπορεί να προσφέρει η χώρα. Οι άνδρες και οι γυναίκες της ΕΥΠ είναι πατριώτες με εξαιρετικό ταλέντο και γνώσεις, οι οποίοι εργάζονται ακούραστα για να προστατεύσουν το έθνος μας, να ενισχύσουν την ασφάλεια και την ευημερία του, και να υπερασπιστούν τις ελευθερίες και τις αξίες του.»\nΗ Χέινς κατέκρινε πολλές φορές τη στάση του Τραμπ απέναντις την Υπηρεσία. Επεσήμανε πως ο πρώην Πρόεδρος απέλυσε αξιωματικό επειδή ακολούθησε το νόμο και πραγματοποίησε μία καταγγελία αντίθετη από τις απόψεις του, ενώ υπονόησε πως προσπαθούσε να ελέγξει τη συζήτηση γύρω από τον κορονοϊό. Υπογράμμισε πως η προσέγγισή του ήταν επικίνδυνη κι εξήγησε τη σημασία της απόλυτης διαφάνειας σε τέτοια ζητήματα – ακόμη κι αν αυτή συνεπάγεται τη δυσαρέσκεια του Πλανητάρχη.\nΕΘΝΙΚΗ ΥΠΗΡΕΣΙΑ ΠΛΗΡΟΦΟΡΙΩΝ ΗΠΑ


Wall Street: Πάνω από τις 30.000 μονάδες ο Dow Jones - Newss.gr\nΑρχική ΔΙΕΘΝΗ Wall Street: Πάνω από τις 30.000 μονάδες ο Dow Jones\nΜε κέρδη ολοκληρώθηκε η σημερινή συνεδρίαση στη Wall Street με τους επενδυτές να εστιάζουν με αισιοδοξία στις διαπραγματεύσεις για την δημοσιονομική στήριξη της αμερικανικής οικονομίας.\nΟμάδα Γερουσιαστών παρουσίασε πρόταση για νέο πακέτο οικονομικής τόνωσης. Το νέο σχέδιο περιλαμβάνει 748 εκατ. δολάρια σε δαπάνες για προγράμματα που είναι αποδεκτά και από τα δύο κόμματα, συμπεριλαμβανομένου και εβδομαδιαίου επιδόματος ανεργίας 300 δολαρίων και επιπλέον 300 δισ. δολαρίων για δάνεια σε μικρομεσαίες επιχειρήσεις. Ένα δεύτερο νομοσχέδιο θα περιλαμβάνει δαπάνες που δεν απολαμβάνουν δικομματικής στήριξης, όπως η παροχή βοήθειας σε πολιτειακές και τοπικές κυβερνήσεις.\nΗ πρόεδρος της Βουλής των Αντιπρόσωπων Nancy Pelosi θα συναντηθεί με τον ηγέτη της πλειοψηφίας στη Γερουσία Mitch McConnell, τον επικεφαλής της μειοψηφίας στη Γερουσία Chuck Schumer, και τον επικεφαλής της μειοψηφίας στη Βουλή των Αντιπροσώπων Kevin McCarthy.\nΣτο μέτωπο του κορονοϊού, ξεκίνησε ο εμβολιασμός κατά του κορωνοϊού στις ΗΠΑ.\nΗ άφιξη του εμβολίου στις ΗΠΑ προσφέρει ελπίδα, καθώς περισσότεροι από 300.000 άνθρωποι έχουν πεθάνει από την πανδημία. Άλλωστε ο αυξανόμενος αριθμός των ασθενών που νοσηλεύονται, (χθες έφτασε τους 109.000), ασκεί μεγάλη πίεση στο σύστημα υγείας, ενώ περισσότερα από 16 εκατομμύρια κρούσματα έχουν καταγραφεί στη χώρα.\nΕπιπλέον ξεκίνησε η διήμερη συνεδρίαση της Fed, η τελευταία του 2020. Οι αναλυτές αναμένουν από τους αξιωματούχους της Κεντρικής Τράπεζας να προχωρήσουν σε αλλαγές στο πρόγραμμα αγοράς ομολόγων.\nΣτη Wall Street, ο Dow Jones ενισχύθηκε 1,13% ή 337 μονάδες, στις 30.199, ο S&P 500 σημείωσε άνοδο 1,29% στις 3.694 μονάδες και ο Nasdaq κινήθηκε υψηλότερα 1,25% στις 12.595 μονάδες.\nΣτον βιομηχανικό δείκτη, τη μεγαλύτερη άνοδο σημείωσαν οι μετοχές των Apple (+4,9%) και Walt Disney (+2,7%) ενώ τη μεγαλύτερη πτώση κατέγραψαν οι τίτλοι των Salesforce (-0,8%) και Walgreens Boots (-0,5%).\nΣτην αγορά εμπορευμάτων, η τιμή του πετρελαίου WTI ενισχύθηκε 1,3% στα 47,62 δολάρια ανά βαρέλι και η τιμή του χρυσού σημείωσε άνοδο 1,3% στα 1.855 δολ./oz.\nΣτην αγορά ομολόγων, η απόδοση του αμερικανικού 10ετούς κινήθηκε υψηλότερα κατά δύο μονάδες βάσης στο 0,91%.\nΣτην αγορά συναλλάγματος, το δολάριο υποχώρησε 0,1% έναντι του ευρώ στο 1,2159 δολ. από 1,2143 την προηγούμενη μέρα.\nΠροηγούμενο άρθροΣυγκλονιστική μάχη του Παναθηναϊκού με τη Ρεάλ\nΕπόμενο άρθροΈκλεισε η Εφορεία Αρχαιοτήτων Αθηνών λόγω κρουσμάτων κορονοϊού


ΣΥΡΙΖΑ: Ο Ευκλείδης αναζητεί τον Τσακαλώτο - CNN.gr\nΣΥΡΙΖΑ: Ο Ευκλείδης αναζητεί τον Τσακαλώτο\nΣάββατο, 10 Ιουλίου 2021 08:52\nΗ τοποθέτηση του Ευκλείδη Τσακαλώτου στην πρόσφατη Προγραμματική Συνδιάσκεψη του ΣΥΡΙΖΑ ήταν μία από αυτές που συζητήθηκαν περισσότερο.\nΟ πρώτος κοινοβουλευτικός εκπρόσωπος του ΣΥΡΙΖΑ είπε μεταξύ άλλων:\n«Πρέπει να έχουμε πολιτική στρατηγική, για τις συμμαχίες, πως θέλουμε να κυβερνήσουμε και με ποιους. Χρειάζονται όμως και στοιχεία αυτοκριτικής. Να συζητήσουμε, ποια από όσα μας δέσμευαν λόγω των μνημονίων δεν μας δεσμεύουν τώρα; Ποια θα είναι πάλι δύσκολα να εφαρμόσουμε και ποια αξίζει να παλέψουμε. Να υιοθετήσουμε ένα ριζοσπαστικό ρεαλισμό που είναι εντός και ενάντια του συστήματος.»\nΗ τοποθέτηση Τσκακαλώτου συζητήθηκε γιατί:\n-Συνόψισε τα πραγματικά ζητήματα που απασχολούν τον ΣΥΡΙΖΑ δύο χρόνια μετά την εκλογική νίκη του Κυριάκου Μητσοτάκη.\n-Ανταποκρίνεται στα ποιοτικά ευρήματα σειράς δημοσκοπήσεων του τελευταίου διαστήματος -ο κ. Τσακαλώτος φάνηκε για μια ακόμα φορά μελετηρός.\n-Η τοποθέτησή του θα μπορούσε να ερμηνευτεί επίσης ως προσωπική αυτοκριτική, αλλά και ως έκφραση μιας αναζήτησης ενός νέου πολιτικού ρόλου.\nΟ Ευκλείδης Τσακαλώτος αποτελεί μια ιδιάζουσα φιγούρα της ελληνικής πολιτικής ζωής. Σε μια εποχή που οι πολιτικοί μοιάζουν να μην διαβάζουν παρά αναρτήσεις στα social media, ο κ. Τσακαλώτος είναι ένας από τους τελευταίους λόγιους της πολιτικής. Το ότι είναι λόγιος δεν το κάνει μη δημοφιλή. Στις τελευταίες εκλογές στον Βόρειο Τομέα της Β Αθήνας πήρε διπλάσιους σταυρούς από τον δεύτερο στη σειρά εκλεγέντα του ΣΥΡΙΖΑ.\nΠαράλληλα, ενώ ο κ. Τσακαλώτος είναι η πιο γνωστή προσωπικότητα της αριστερής πτέρυγας του κόμματος, εντούτοις, ανήκει στα ευάριθμα στελέχη του ΣΥΡΙΖΑ που έχουν διεισδυτικότητα στον μεσαίο χώρο. Την ίδια ώρα, έχει δεχτεί σκληρή κριτική από συντρόφους του που αποχώρησαν από τον ΣΥΡΙΖΑ το 2015.\nΒέβαια ο πολύ… προσωπικός τόνος που μιλάει τα ελληνικά, τον κάνει να ξεχωρίζει παντού και πάντα.\nΗ σχέση με τον Τσίπρα…\nΤο ερώτημα είναι πώς θα τοποθετήσει τον εαυτό του ο Ευκλείδης Τσακαλώτος, δύο χρόνια μετά τη νίκη της ΝΔ. Πλέον δεν είναι τομεάρχης Οικονομικών, ενώ ο αποκλεισμός του από την παρουσίαση του προγράμματος του ΣΥΡΙΖΑ για το ιδιωτικό χρέος, είχε προκαλέσει ποικίλα σχόλια. Ορισμένοι εκτίμησαν ότι βγάζοντας τον κ. Τσκαλώτο από το κάδρο της οικονομικής πολιτικής, ο Αλέξης Τσίπρας επιχειρεί να πάρει αποστάσεις από τα πεπραγμένα της κυβέρνησή του. Δεν είναι μάλιστα σπάνιο στελέχη των προεδρικών να ασκούν κριτική στον κ. Τσακαλώτο για το μαξιλάρι ρευστότητας που δημιουργήθηκε επί της διακυβέρνησης ΣΥΡΙΖΑ.\nΩστόσο, ο ίδιος ο κ. Τσίπρας έχει μετατρέψει το μαξιλάρι σε βασικό επιχείρημα για το ότι ο ΣΥΡΙΖΑ άφησε νοικοκυρεμένα τα οικονομικά του κράτους κι έτσι η κυβέρνηση διέθετε την ταμειακή ρευστότητα για να αντιμετωπίσει την πανδημία. Άλλωστε, η επιλογή του μαξιλαριού έναντι της προληπτικής πιστοληπτικής γραμμής που προέκριναν ο Γιάννης Στουρνάρας και η ΝΔ, αποτέλεσε ίσως μια από τις κορυφαίες αποφάσεις πουν πήραν από κοινού οι κκ Τσίπρας και Τσακαλώτος.\nΤο ερώτημα είναι λοιπόν όχι μόνο ποια θα είναι ακριβώς η θέση του κ. Τσακαλώτου τώρα που δεν είναι στο οικονομικό επιτελείο, αλλά και πώς ακριβώς θα προσδιορίσει τη σχέση του με τον κ. Τσίπρα. Οι δύο πολιτικοί παρ’ όλο που δεν έχουν προσωπική φιλία, συνεργάστηκαν καλά κατά τη διακυβέρνηση του ΣΥΡΙΖΑ. Την περίοδο των τελευταίων δύο ετών οι σχέσεις τους έχουν ψυχρανθεί, αλλά στις κομματικές διαδικασίες ουδέποτε οι δυο τους υπερέβησαν τα εσκαμμένα. Ποιο θα είναι λοιπόν τώρα το modus vivendi μεταξύ Τσίπρα και Τσακαλώτου; Η απάντηση ίσως εξαρτηθεί από το πώς θα προσδιορίσει ο πρώην υπουργός Οικονομικών τη θέση του στο κόμμα.\n….και η τάση\nΗ θέση αυτή δεν έχει να κάνει μόνο με τον κεντρικό πολιτικό ρόλο του Ευκλείδη Τσακαλώτου, αλλά και με την Ομπρέλα της εσωκομματικής αντιπολίτευσης. Μπορεί ο κ. Τσακαλώτος να είναι το πιο προβεβλημένο στέλεχος της τάσης, εντούτοις, δεν έχει αναλάβει το ρόλο του «τασιάρχη». Και όχι μόνο αυτό. Δεν έχει διαφύγει από τους προσεκτικούς παρατηρητές των εσωκομματικών πραγμάτων, ότι ο κ. Τσακαλώτος συνήθως υιοθετεί ηπιότερες διατυπώσεις από άλλα στελέχη της τάσης. Πρόκειται για μια αντιφατική κατάσταση: Ο Ευκλείδης Τσακαλώτος θεωρείται ηγέτης της τάσης, χωρίς όμως να είναι στην πραγματικότητα. Αυτή η αντιφατική κατάσταση δημιουργεί σύγχυση και δεν μπορεί να διαρκέσει για πολύ.\nΗ θέση στο κόμμα, η σχέση με τον Τσίπρα, ο ρόλος στην τάση. Ο μέχρι τώρα Ευκλείδης αναζητεί λοιπόν τον από εδώ και πέρα Τσακαλώτο.\nΠΟΛΙΤΙΚΗ\t· CNN ΕΙΔΗΣΕΙΣ\t· ΣΥΡΙΖΑ\t· ΕΥΚΛΕΙΔΗΣ ΤΣΑΚΑΛΩΤΟΣ\t· ΑΛΕΞΗΣ ΤΣΙΠΡΑΣ\t· ΣΥΝΔΙΑΣΚΕΨΗ ΣΥΡΙΖΑ\t· ΜΑΞΙΛΑΡΙ ΡΕΥΣΤΟΤΗΤΑΣ\t· ΟΜΠΡΕΛΑ ΣΥΡΙΖΑ\t· ΠΡΟΕΔΡΙΚΟΙ


Γιορτή του πατέρα: το ζώδιο του πατέρα και ο χαρακτήρας του.\nΗ γιορτή του πατέρα: Το ζώδιο του πατέρα σου, αποκαλύπτει το χαρακτήρα του αλλά και την ανατροφή σου!\nΤο ζώδιο του πατέρα και ο χαρακτήρας του\nΗ τρίτη Κυριακή του Ιουνίου είναι αφιερωμένη σε ένα από τα πιο σημαντικά πρόσωπα της ζωής μας, στον πατέρα μας, που η παρουσία του στη ζωή μας αποτελεί την βάση για την εξέλιξη της προσωπικότητας και της ζωής μας! Κάθε πατέρας είναι διαφορετικός, έχει την δική του συμπεριφορά, τα δικά του πρότυπα και τα δικά του όνειρα για την ανατροφή των παιδιών του!\nΤο ζώδιο στο οποίο ανήκει ο πατέρας μας, μας σκιαγραφεί την προσωπικότητά του, αλλά και τον τρόπο με τον οποίο μας μεγάλωσε! Ας τιμήσουμε λοιπόν στην φετινή γιορτή του πατέρα, έναν από τους πιο σημαντικούς ανθρώπους της ζωής μας, διαβάζοντας το ζώδιό του και δείχνοντάς του την αγάπη και το ενδιαφέρον μας.\nΟ πατέρας Κριός είναι δραστήριος, αποφασιστικός, αλλά και λίγο απότομος κάποιες στιγμές! Θέλει να αναθρέψει τα παιδιά του με τρόπο, ώστε να γίνουν αρκετά δυναμικά και ανεξάρτητα, για το λόγο αυτό, τους δίνει από αρκετά νωρίς πολλές ελευθερίες. Μπορεί να μην είναι ο πιο τρυφερός πατέρας του ζωδιακού, συχνά να γίνεται οξύθυμος ή και νευρικός, βάζοντας τις φωνές και μαλώνοντας, όμως πολύ γρήγορα του περνά και γίνεται και αυτός σαν ένα μικρό παιδί, που προσπαθεί να τραβήξει την προσοχή! Ο μπαμπάς Κριός είναι αρκετά αυθόρμητος, ενθουσιώδης και θέλει τα παιδιά του να είναι πάντα μέσα σε όλα!\nΟ Ταύρος είναι ο παραδοσιακός πατέρας του ζωδιακού, όπου θέλει να μεγαλώσει τα παιδιά του κάτω από συγκεκριμένα πρότυπα και ακολουθεί όλα τα έθιμα, αλλά και τις βάσεις που έχει πάρει και ο ίδιος από την οικογένειά του! Δεν θέλει να κάνει λάθη στην ανατροφή, για το λόγο αυτό γίνεται αρκετά αυστηρός και προσπαθεί να τηρεί πρόγραμμα και τάξη στο σπίτι και στην οικογένεια! Μπορεί να φαίνεται απόλυτος ή και πεισματάρης, όμως γίνεται αρκετά τρυφερός, συναισθηματικός και δοτικός και δεν μπορεί εύκολα να χαλάσει χατίρι στα παιδιά του! Ο στόχος του είναι να καταφέρει να καλύψει όλες τις υλικές και συναισθηματικές ανάγκες των παιδιών του, προσφέροντας ένα ασφαλές και σταθερό οικογενειακό περιβάλλον!\nΟ Δίδυμος είναι ο πατέρας-φίλος, ο οποίος πραγματικά γίνεται και αυτός σαν ένα μικρό παιδί, που μεγαλώνει μαζί με το καμάρι του και απολαμβάνει κάθε στιγμή της παιδικής ηλικίας του σπλάχνου του! Ο Δίδυμος ως πατέρας, αισθάνεται ότι αναβιώνει η παιδική του ηλικία και η αγαπημένη του ασχολία είναι να επιδίδεται σε ατέλειωτα παιχνίδια, παρέα με το παιδάκι του! Βασικός του στόχος είναι να μεταδώσει όσο περισσότερες γνώσεις και εμπειρίες στο παιδί του και, από τα νεαρά του χρόνια, προσπαθεί να το κάνει κοινωνικό και αρκετά δραστήριο! Το λάθος που κάνει άθελά του μερικές στιγμές, είναι ότι γίνεται νευρικός και θεωρεί ότι τα ξέρει όλα… όμως πολύ εύκολα του περνά και ξεκινά τα αστεία του και τα πειράγματά του, τα οποία κάνουν το παιδί του να διασκεδάζει πολύ την συντροφιά του!\nΟ πατέρας Καρκίνος είναι στοργικός, τρυφερός και πολύ συναισθηματικός με το παιδί του! Είναι πραγματικά γεννημένος πατέρας και θέλει να δημιουργήσει μία μεγάλη οικογένεια, η οποία θα είναι αρκετά δεμένη και αξιοζήλευτη! Η ανατροφή του παιδιού του στηρίζεται πάνω στα δικά του οικογενειακά πρότυπα και ο βασικός του στόχος είναι να δώσει στο παιδί του τις βάσεις, για να γίνει ένας πραγματικά καλός άνθρωπος, ο οποίος θα νιώθει σιγουριά, ασφάλεια και ισορροπία στη ζωή του! Παρόλο που πολλοί μπορεί να τον αποκαλούν… «χαζομπαμπά», δεδομένου της αδυναμίας που τρέφει για τα σπλάχνα του, ο πατέρας Καρκίνος μπορεί να γίνει αρκετά οπισθοδρομικός, αλλά και αυστηρός, προκειμένου να μην του πάρουν τον αέρα τα παιδιά του! Η βασική επιθυμία του πατέρα Καρκίνου είναι να κερδίσει τον σεβασμό και την εκτίμηση των παιδιών του και να δημιουργήσει μία μονιασμένη οικογένεια.\nΟ πατέρας Λέων είναι ένας συναισθηματικός χείμαρρος στα παιδιά του, δεν τους χαλά ποτέ χατίρι και πάντα νιώθει περήφανος γι’ αυτά! Βασικός του στόχος είναι να προσφέρει τα πάντα στα παιδιά του, δεν θέλει να τους λείψει τίποτα, όμως συχνά γίνεται υπερβολικός και τα κακομαθαίνει. Θέλει να τους προσφέρει πολύ καλή μόρφωση και να τους βάλει τις βάσεις, για να μπορέσουν να φτάσουν ψηλά. Μπορεί να χαλάσει μία ολόκληρη περιουσία, προκειμένου να πάει τα παιδιά του στα καλύτερα σχολεία… Το αρνητικό του σημείο είναι ότι αρκετά στιγμές μπορεί να γίνει πολύ πιεστικός και απαιτητικός στα παιδιά του, επιβάλλοντας τα δικά του «θέλω», που θεωρεί ότι είναι και τα ιδανικά! Στην ουσία όμως, ο μπαμπάς Λέοντας, είναι πραγματικά η κολώνα του σπιτιού, όπου μπορεί να δώσει στα παιδιά του την σιγουριά και την δύναμη που χρειάζονται, για να στηριχτούν από νωρίς στα πόδια τους!\nΈνας αυστηρός, αλλά και απόλυτα συγκροτημένος και σωστός πατέρας είναι ο Παρθένος! Η ανατροφή των παιδιών του θέλει να στηρίζεται στο πρόγραμμα και στην τάξη, γι’ αυτό από πολύ νωρίς, θέλει να διατηρεί τον έλεγχο, βάζοντας αυστηρά όρια στην διαπαιδαγώγηση των παιδιών του! Μπορεί να μην είναι αρκετά τρυφερός, να μην εκφράζει με λέξεις τα συναισθήματά του, όμως σίγουρα μπορούμε να πούμε ότι είναι ο πατέρας που δείχνει απέραντα την φροντίδα του με κάθε τρόπο στα παιδιά του! Πολλές φορές μπορεί να γίνεται κτητικός ή και αυστηρός, ιδιαίτερα σε ότι σχετίζεται με ζητήματα μόρφωσης, όμως στην ουσία ο στόχος του είναι να καταφέρει να μεταδώσει στα παιδιά του γνώσεις, πάνω στις οποίες θα στηριχτούν, για να μπορέσουν να γίνουν ανεξάρτητα και άξια στην πορεία και στην εξέλιξή τους!\nΟ Ζυγός είναι ο πιο ευχάριστος, καλόβολος και διασκεδαστικός πατέρας του ζωδιακού! Τα παιδιά του μπορούν να τον κάνουν πραγματικά ότι θέλουν, αφού δεν του αρέσει ποτέ να χαλάει χατίρι! Ο στόχος του είναι να προσφέρει ένα ασφαλές, αρμονικό περιβάλλον στα παιδιά του, θέλει να έχει μία ήρεμη, γαλήνια οικογένεια, μέσα από την οποία τα παιδιά του θα εισπράττουν συναισθηματική ασφάλεια! Ο πατέρας Ζυγός θέλει να βλέπει τα παιδιά του να είναι πάντα όμορφα, κεφάτα, κοινωνικά και αρκετά δραστήρια! Τα ντύνει με την τελευταία λέξη της μόδας, τα εντάσσει από νωρίς σε καλλιτεχνικές και κοινωνικές δραστηριότητες και πάνω από όλα, θέλει να βλέπει τα παιδιά του να γελάνε και να διασκεδάζουν!\nΟ πατέρας Σκορπιός είναι αρκετά μυστήριος, απόλυτος, αλλά και αυστηρός, το σίγουρο είναι όμως ότι είναι απόλυτα δεμένος με την οικογένειά του, ιδιαίτερα με τα παιδιά του, τα οποία τα προστατεύει και τα επιτηρεί με κάθε τρόπο! Βασικός του στόχος είναι να καταφέρει να αναθρέψει δυναμικά παιδιά, τα οποία θα έχουν διεισδυτική σκέψη και θα μπορούν να είναι άξια να ξεπερνούν αυτόνομα όλα τα προβλήματα της ζωής. Πολύ συχνά εμπλέκεται στην προσωπική ζωή των παιδιών του, προσπαθώντας να μάθει το κάθε τι και επιβάλλοντας τις απόψεις του, ως τις πιο σωστές! Έτσι λοιπόν, αρκετά συχνά μπορεί να γίνει αρκετά καταπιεστικός πατέρας, όμως στην ουσία το κάνει από πραγματικό ενδιαφέρον! Ο πατέρας Σκορπιός είναι ένας μόνιμος προστάτης των παιδιών του, που ακόμα και κατά την ενηλικίωσή τους, θεωρεί ότι είναι χρέος του να έχει πάντα ενεργό και πρωταγωνιστικό ρόλο στη ζωή τους!\nΟ πατέρας Τοξότης είναι ευχάριστος, ενθουσιώδης και γεμάτος κουράγια και φιλοδοξίες για τα παιδιά του! Προσπαθεί να αναθρέψει τα παιδιά του με έναν τρόπο πρωτότυπο, αφήνοντας ελεύθερο το πεδίο δράσης και επιλογών, προκειμένου τα σπλάχνα του να ακολουθήσουν το δικό τους μονοπάτι! Ο Τοξότης είναι ο πατέρας που θα θελήσει στα παιδιά του να μεταδώσει γνώσεις, εμπειρίες, θα τους δείξει τον κόσμο, θα τα ταξιδέψει, θα τα βοηθήσει να έχουν φιλοσοφικό πνεύμα και θα τα κάνει αεικίνητα στις επιλογές τους, προκειμένου να μην φοβούνται να διεκδικούν και να κυνηγούν τους στόχους τους! Το αρνητικό του σημείο είναι ότι κάποιες στιγμές γίνεται ανέμελος στις βασικές ανάγκες των παιδιών, όπου εκεί είναι που αποζητά το στήριγμα της μάνας, η οποία με την επιμέλειά της, καλύπτει τα κενά του!\nΟ Αιγόκερως είναι ένας πατέρας αρκετά αυστηρός, υπεύθυνος και απόλυτα παραδοσιακός! Θεωρεί ότι η πατρότητα είναι μία πολύ μεγάλη ευθύνη και έτσι προσπαθεί να δίνει τον καλύτερό του εαυτό, προκειμένου να αναθρέψει τα παιδιά του με τον κατάλληλο τρόπο! Από πολύ νωρίς θα προσπαθήσει να μάθει στα παιδιά του την σημαντικότητα της συνέπειας, των υποχρεώσεων, των ευθυνών και θα αναθρέψει τα παιδιά του βάση ενός σκληρού προγράμματος, προκειμένου να τα κάνει άξια και υπεύθυνα! Είναι πολύ σημαντικό για αυτόν τον πατέρα του ζωδιακού, να νιώθει περήφανος για τα παιδιά του και να ακούει πάντα καλά λόγια για αυτά! Έτσι λοιπόν προσπαθεί μέσα από τις διδαχές του και τις τιμωρίες του –όταν πρέπει– να βάλει τα παιδιά του στο σωστό δρόμο! Μπορεί να μην είναι αρκετά εκδηλωτικός και εκφραστικός, όμως είναι πάντα παρών, προσφέροντας ένα ασφαλές και σταθερό οικογενειακό περιβάλλον στα παιδιά του!\nΗ ελευθερία και η ανεξαρτησία είναι δύο από τις βασικές αρχές, με τις οποίες εκπαιδεύει ο πατέρας Υδροχόος τα παιδιά του! Είναι ένας μοντέρνος και φιλελεύθερος πατέρας, ο οποίος θέλει να αναθρέψει τα παιδιά του με έναν τρόπο διαφορετικό, με τον τρόπο που θεωρεί ο ίδιος ότι είναι ο σωστός, αποφεύγοντας τα καθιερωμένα πρότυπα που υπάρχουν γύρω του! Προσπαθεί από πολύ νωρίς να κάνει τα παιδιά του ανοιχτόμυαλα, εφευρετικά και αρκετά κοινωνικά. Θέλει τα παιδιά του να έχουν κοινωνικές ευαισθησίες και έτσι τα καθοδηγεί με τέτοιο τρόπο, ώστε να μάθουν να προσφέρουν στους γύρω τους! Πάνω από όλα θέλει να είναι με τα παιδιά του ένας καλός φίλος, μοιράζοντας ελεύθερα τις σκέψεις και τα συναισθήματα, γιατί είναι της άποψης ότι με τον ανοιχτό και ειλικρινή διάλογο, θα μπορεί πάντα να διατηρεί μία άριστη σχέση με τα παιδιά του!\nΟ Ιχθύς είναι ένας υπερπροστατευτικός πατέρας του ζωδιακού, ο οποίος είναι εξαιρετικά ευαίσθητος, συναισθηματικός και τρυφερός με τα παιδιά του! Έχει συνέχεια έναν φόβο και αυτός δεν είναι άλλος από το μήπως πληγωθούν τα παιδιά του! Έτσι, βρίσκεται διαρκώς σε επιφυλακή, για να φροντίζει και να εξυπηρετεί κάθε ανάγκη των παιδιών του, προκειμένου να μην τα δυσαρεστήσει! Το αποτέλεσμα είναι πολλές φορές να τα κακομαθαίνει και να μην τα βοηθά να είναι αυτοδύναμα! Ο πατέρας Ιχθύς ενισχύει τα ταλέντα των παιδιών του και προσπαθεί να τους μεταδώσει όνειρα και ιδανικά!\nΗμερομηνία Τροποποίησης: 13-06-2014 00:00:00


Η συναυλιακή ατζέντα του Δεκεμβρίου: 13 events που ξεχωρίζουν - Monopoli.gr\nDulce Pontes στο Christmas Theatre\nΑπό την Πορτογαλία με τις εκφραστικές ερμηνείες και τις μελωδίες της, η Dulce Pontes έρχεται στο Christmas Theatre. Αναμιγνύοντας το παραδοσιακό φάντο με σύγχρονα μουσικά στοιχεία, έχει καταφέρει να δημιουργήσει ένα νέο είδος μουσικής.\nΠότε: Τετάρτη 4 Δεκεμβρίου\nΠού: Christmas Theatre, Λεωφόρος Βεΐκου 137, Γαλάτσι\nΤerry & Gyan Rilley στον Φιλολογικό Σύλλογο «Παρνασσός»\nΑπό τους πιο σημαντικούς συνθέτες και πιανίστες του 20ου αιώνα, ο Τerry Riley έρχεται στον Φιλολογικό Σύλλογο «Παρνασσός», μαζί με τον Gyan Riley, σε ένα μείγμα σύγχρονης jazz και ινδικής κλασικής μουσικής.\nΠού: Φιλολογικός Σύλλογος «Παρνασσός», Πλ. Αγίου Γεωργίου Καρύτση\nBlue Brass ft David Murray στο Half Note Jazz Club\nΤο θρυλικό σαξόφωνο του David Murray, μαζί με τον Αυστριακό τρομπονίστα Paul Zauner και τους Blue Brass, στο Half Note Jazz Club.\nΠότε: Παρασκευή 6 έως Δευτέρα 9 Δεκεμβρίου\nPlissken Festival στο Piraeus 117 Academy\nΗ χειμερινή έκδοση του Plissken με Floating Points, Quantic, Carla Dal Forno, Afrodeutche, Sama και άλλα ονόματα από τη σύγχρονη ηλεκτρονική και όχι μόνο, σκηνή.\nΠότε: Σάββατο 7 Δεκεμβρίου\nMax Cooper στην Εθνική Λυρική Σκηνή\nΤο Κέντρο Πολιτισμού Ίδρυμα Σταύρος Νιάρχος, υποδέχεται έναν από τους πιο καινοτόμους ηλεκτρονικούς μουσικούς σήμερα. Ο καινοτόμος παραγωγός της techno, Max Cooper έρχεται στην Αθήνα για ένα εκθαμβωτικό οπτικοακουστικό show όπου θα προβάλλει το αξεπέραστο καλλιτεχνικό του όραμα.\nΠότε: Δευτέρα 9 Δεκεμβρίου\nΠού: Εθνική Λυρική Σκηνή, Λεωφ. Ανδρέα Συγγρού 364, Καλλιθέα\nGoran Bregovic στο Christmas Theater\nΟ διάσημος συνθέτης Goran Bregovic έρχεται στην Αθήνα. Με ήχους από τα Βαλκάνια και νέες μουσικές, η γιορτή που θα παρουσιάσει περιλαμβάνει τις πιο διάσημες στιγμές του. Από το παραδοσιακό «Ederlezi» και τον «Καιρό των Τσιγγάνων» μέχρι το «Mesecina» και το «Kalasnjikov», το υπέροχο «Ausencia» από το «Undergound» και πολλά άλλα.\nΠότε: Τρίτη 10 & Τετάρτη 11 Δεκεμβρίου\n«Atlas – A Sound Cartography of Europe» στη Στέγη\nΣε πρώτη παγκόσμια εκτέλεση με τη συνεργασία τριών ευρωπαϊκών οργανισμών, η αθηναϊκή συναυλία αποτελείται από τη σύνθεση του Δημήτρη Καμαρωτού «Μουσική είναι η πόλη». Το έργο είναι το οδοιπορικό ηχογραφήσεων ενός παρατηρητή της πόλης που στη συνέχεια τη μεταλλάσσει, μέσω των ήχων, σε μια φανταστική εκδοχή της.\nΠότε: Παρασκευή 13 Δεκεμβρίου\nΛένα Πλάτωνος στο ΚΠΙΣΝ\nΤο μουσικό παραμύθι «Το αηδόνι του αυτοκράτορα» επιστρέφει. Το έργο της Λένας Πλάτωνος, βασισμένο στο ομώνυμο παραμύθι του Άντερσεν, παρουσιάζεται με τη μορφή της animated όπερας, σαν μια μελωδική παραβολή για την άνιση σχέση της τεχνολογίας με τον άνθρωπο.\nΠότε: Τετάρτη 11 Δεκεμβρίου\nΨαραντώνης στην Αγγλικανική Εκκλησία\nΠότε: Πέμπτη 12 Δεκεμβρίου\nΠού: Αγγλικανική Εκκλησία, Φιλελλήνων 27, Αθήνα\nStranglers στο Fuzz\nΈνα από τα μακροβιότερα και πιο επιτυχημένα συγκροτήματα όλων των εποχών, έχοντας κυκλοφορήσει τραγούδια-σταθμούς, όπως τα Always the Sun, No More Heroes, Peaches, Nice ‘n’ Sleazy, Hanging Around, αλλά και το single Golden Brown, επιστρέφουν στο Fuzz. Με διαχρονικές επιτυχίες, αλλά και νέα κομμάτια οι Stranglers έρχονται για μία μοναδική εμφάνιση στη χώρα μας.\nΠού: Fuzz Club, Πατριάρχου Ιωακείμ 1, Ταύρος\nHooverphonic στο Fuzz\nΗ βελγική μπάντα επιστρέφει στη χώρα μας με νέα τραγουδίστρια κι εμείς είμαστε έτοιμοι να ξανακούσουμε live όλες τις μεγάλες επιτυχίες τους. Οι Alex Callier και Raymond Geerts έχουν κατορθώσει να συνδυάσουν με μοναδικό τρόπο στοιχεία από alternative rock, electro-pop, trip-hop, dream-pop με μία ρομαντική κινηματογραφική αισθητική.\nPlanet Of Zeus στο Fuzz\nΟι Planet of Zeus ελληνική μπάντα με φαν σε όλο τον κόσμο πιστοί στο ραντεβού τους με το κοινό της Αθήνας, επιστρέφουν στο Fuzz, για να παρουσιάσουν το νέο album τους, «Faith in Physics», μαζί με όλα τα εκρηκτικά τραγούδια από τη μέχρι τώρα πορεία τους.\nΠότε: Παρασκευή 20 & Σάββατο 21 Δεκεμβρίου\nChickn & Silly Boy στο Gagarin\nΟι Chickn με ροκ, ποπ δυνατό ήχο, από την εγχώρια σκηνή, μάς προσκαλούν στο Gagarin 205 για ένα άκρως εορταστικό live όπου θα παρουσιάσουν το νέο τους άλμπουμ Bel Esprit. Special Guests οι Sillyboy’s Ghost Relatives!\nΠότε: Σάββατο 28 Δεκεμβρίου\nTAGS: liveΑθήνα σήμεραατζένταατζέντα εκδηλώσεωνΔεκέμβριος Ατζενταειδήσειςειδήσεις για την Αθήναειδήσεις για την τέχνηειδήσεις της πόληςθεάματαμουσικήνέανέα της Τέχνηςπολιτισμόςπολιτιστικά γεγονόταπολιτιστικά νέαπολιτιστικές ειδήσειςτέχνες


Με αυτόν τον τρόπο το Ισραήλ ξεπέρασε τη χρεοκοπία και έγινε πυλώνας στη γεωργία… – Voice News\nΜε αυτόν τον τρόπο το Ισραήλ ξεπέρασε τη χρεοκοπία και έγινε πυλώνας στη γεωργία…\nΜάθημα επιχειρηματικότητας διδάχτηκαν Έλληνες βουλευτές, υπό την προεδρία Δημήτρη Σεβαστάκη, από τον επιφανή Ισραηλινό οικονομολόγο και ακαδημαϊκό του Πανεπιστημίου του Τελ Αβίβ, Manuel Trajtenberg.\nΜιλώντας με θέμα: «Βιώσιμη Ανάπτυξη μέσα από την Εκπαίδευση και την Καινοτομία», αναφέρθηκε στο παραγωγικό μοντέλο του Ισραήλ, που προάγει γεωργία τεσσάρων εποχών.\nΤο Ισραήλ έφτασε στο χείλος του γκρεμού, αφού το χρέος του ξεπέρασε το 100% του ΑΕΠ, αλλά κατόρθωσε να γίνει παγκόσμια δύναμη εξάγοντας τεχνολογία. Με τις πατέντες έφτασε στην 9η θέση του παγκόσμιου χάρτη καινοτομίας. Ο Ισραηλινός καθηγητής εξήγησε πως ο μικρός κλήρος δεν είναι πρόβλημα, διότι υπάρχουν πια εναλλακτικές λύσεις. «Την Ελλάδα δεν πρέπει να τη φοβίζει που το χρέος είναι στο 180% του ΑΕΠ, γιατί αν πάρει μπροστά η οικονομία, οι δείκτες αλλάζουν», εξήγησε. Σημείωσε πως όλοι προεξοφλούσαν πως η οικονομία του Ισραήλ θα καταρρεύσει, αλλά σήμερα ο δείκτης ανεργίας είναι 4,3%. Το κλειδί ήταν η σύνδεση της τριτοβάθμιας εκπαίδευσης με την αγορά, την έρευνα και την καινοτομία, κινητοποιώντας ανθρώπινους πόρους και εταιρείες σε συνεργασία με την πολιτεία, δίχως όμως να «καπελώνει» το κράτος την άποψη των επιχειρήσεων. Σήμερα, το Ισραήλ έχει 67 εταιρίες εισηγμένες στο χρηματιστήριο της Νέας Υόρκης, όταν όλη η Ευρώπη έχει 87. Παρότι έχει πολλά άνυδρα εδάφη, έχει καταφέρει να θρέψει τον πληθυσμό και να είναι σημαντικός εξαγωγέας λουλουδιών και φρέσκων τροφίμων.\nΟ επιχειρηματικός κλάδος επενδύει κατά 85% στην έρευνα και την ανάπτυξη, με την υποστήριξη της κυβέρνησης, και κινητήριος δύναμη είναι το «επιχειρηματικό πνεύμα». Στο Ισραήλ, το 50% των αποφοίτων λυκείου τελειώνουν το πανεπιστήμιο. Δημιουργούνται κάθε χρόνο περίπου 640 νεοφυείς επιχειρήσεις και μόλις 5% επιτυγχάνουν. Ακόμη όμως κι αυτό το 5% είναι ικανό να φέρει άνθηση στην οικονομία.\nΟ καθηγητής σημείωσε πως το Ισραήλ ήταν η πρώτη χώρα που δημιούργησε τα συστήματα στάγδην άρδευσης. Το σημαντικό, όπως είπε, είναι ότι οι Ισραηλινοί επιχειρηματίες δεν ντρέπονται να αποτύχουν και να ξεκινήσουν ξανά. Στους πίνακες που έδειξε, η Ελλάδα είναι 26η χώρα, ανάμεσα σε 30, σε δαπάνες για την έρευνα, όταν το Ισραήλ είναι 1ο.\nΠροηγούμενο Άγρια κόντρα Πατριάρχη-Ιερώνυμου! ΦΩΤΙΑ στην εκκλησία…\nΕπόμενο «Χτύπημα» από Γερμανία! Παράταση στους ελέγχους πτήσεων από Ελλάδα…


Τα 10 Καλύτερα Ξενοδοχεία σε Πήλιο – Πού να - kamphuis-onderweg.nl\nΠωλήσεις κατοικιών Μούρεσι (Μαγνησία) |\nAΡXIKH - Αρχοντικό Παπουτσή | Πήλιον | Μούρεσι | Ελλάδα\nΒρήκαμε τους δέκα καλύτερους οικογενειακούς προορισμούς στην Ελλάδα και τα αντίστοιχα family resorts, που φέρνουν. 18 ξενοδοχεία σε Πήλιο. πηλιο ξενοδοχεια προσφορες, Πήλιο διαμονή - φθηνά ξενοδοχεία - διαμερίσματα - ξενώνες - Προσφορές - Πορταριά - Αγιος Ιωάννης Πηλίου - Τσαγκαράδα. Η σελίδα αυτή περιλαμβάνει αγγελίες που απευθύνονται αποκλειστικά σε ενήλικους. Οδηγός για τις καλύτερες παραλίες του Πηλίου. Εκμεταλλευτείτε τις μεγάλες προσφορές τα 10 καλύτερα ξενοδοχεία σε πήλιο – πού να και κάντε τις διακοπές σας οικονομικα χωρίς να . Πολυτελή ξενοδοχεία και θέρετρα σε Πήλιο, Μαγνησία, Θεσσαλία, Ελλάδα. ΤOP Δείτε τις καλύτερες προτάσεις για οικογενειακές διακοπές! Περιγραφή Το Ξενοδοχείο Anesis σας παρέχει άνετα δωμάτια με μαγευτική θέα στη θάλασσα και σαλόνι με τζάκι, για να χαλαρώσετε και να. Αναζήτησε κατοικίες στο και επίλεξε κριτήρια όπως τετραγωνικά, μέγιστη τιμή! Πανέμορφα χωριά, ατμοσφαιρικοί ξενώνες και ιστορικά αρχοντικά. Άμεση ενημέρωση για πολιτικά, κοινωνικά, οικονομικά, αθλητικά, τεχνολογικά και άλλα θέματα.\nΠαραλιακό Ξενοδοχείο στον Βόλο. + CODE: GH Αριθμός Δωματίων: Περίοδος Λειτουργίας: Ιαν-Δεκ.. Διακοπές στο Πήλιο! Αγγελίες ενηλίκων. Το τεσσάρων αστέρων ξενοδοχείο προσφέρει μεταξύ άλλων οικογενειακά δωμάτια και. Παραλίες στο Πήλιο. Followers, Following, 4, Posts - See Instagram photos and videos from Notioi (@)4,9K posts. Το Nikoleri Studios & Apartments βρίσκεται στο παραθαλάσσιο χωριό Λεφόκαστρο στο Πήλιο, ακριβώς πάνω από τη Θάλασσα με εξαιρετικές τιμές. Δείτε τον κατάλογο επιχειρήσεων της κατηγορίας ΕΝΟΙΚΙΑΖΟΜΕΝΑ ΔΩΜΑΤΙΑ – ΚΑΤΟΙΚΙΕΣ που εδρεύουν στην περιοχή Πήλιο από .\nDomotel Xenia Volos5 αστέρων. Πωλήσεις κατοικιών Μούρεσι (Μαγνησία). Αυτές είναι μερικές από τις καλύτερες. Αναζήτησε κατοικίες στο και επίλεξε κριτήρια όπως τετραγωνικά, μέγιστη τιμή!\nΔημοφιλές τα 10 καλύτερα ξενοδοχεία σε πήλιο – πού να σε επισκέπτες που κάνουν κράτηση για παραλιακό ξενοδοχείο σε Πήλιο. Εξοικονομήστε χρόνο και χρήματα αναζητώντας τα 10 καλύτερα ξενοδοχεία σε πήλιο – πού να κατάλυμα από εκατομμύρια κριτικές και φωτογραφίες για τον προορισμό Ακύρωση σε ορισμένα ξενοδοχεία.μ. (Photos) - Advertisement -.\nΚρατήσεις δωματίων σε παραθαλάσσια ξενοδοχεία σε Αθήνα - Κλείστε δωμάτια εύκολα χάρη στις φωτογραφίες, τις πλήρεις περιγραφές ξενοδοχείων και τις κριτικές πελατών. Πωλήσεις οικοπέδων & αγροτεμαχίων Μαγνησία (Θεσσαλία). , Kalamaki East Pelion, Magnesia Greece Tel: +30 Mob.\nΣε όλη την ακρογραμμή του Πηλίου, απ τον Παγασητικό μέχρι το Αιγαίο υπάρχουν υπέροχες παραλίες.Ενοικιάσεις κατοικιών Καλαμάτα (Μεσσηνία). Οδηγός διαμονής με ξενοδοχεία, ενοικιαζόμενα δωμάτια. Πήλιο Ξενοδοχεία, Κατάλογος Διαμερίσματα, Πήλιο Οδηγός Ξενοδοχείων Λίστα Ξενοδοχείων ΠήλιοΘεσσαλία. Ξενοδοχείο προς πώληση Μόλες Καλύβες (Κασσάνδρα) 18 Χώροι 18 Μπάνια € τ. Προσφορές Ξενοδοχείων.\n8,6 Θαυμάσιο κριτικές για το παραλιακό ξενοδοχείο. Δείτε μερικές από τις ωραιότερες και πιο γνωστές παραλίες του Πηλίου όπως ο Μυλοπόταμος, οι Άγιοι Σαράντα, η Πλάκα, τα Ποτιστικά, το Πάλτση και το Πάπα Νέρο καθώς και καλοκαιρινά στιγμιότυπα από τις Estimated Reading Time: 2 mins. Αναζήτησε οικόπεδα στο και επίλεξε κριτήρια όπως τετραγωνικά, μέγιστη τιμή! Η ktisis Σύμβουλοι Ακινήτων προσφέρει ένα μεγάλο εύρος υπηρεσιών που περιλαμβάνει την πώληση και μίσθωση διαμερίσματος, οικίας, μονοκατοικίας, μεζονέτας, οικοδομής αλλά και . Προσφορές & εκπτωτικές τιμές! τα 10 καλύτερα ξενοδοχεία σε πήλιο – πού να Ξενοδοχεία σε όλη την Ελλάδα, σε απίστευτες τιμές. Πατώντας το κουμπί «Συνέχεια» τα 10 καλύτερα ξενοδοχεία σε πήλιο – πού να δηλώνετε ότι είστε άνω των Προσφορές ξενοδοχείων, προσφορές διαμονής σε ξενοδοχεία, ενοικιαζόμενα τα 10 καλύτερα ξενοδοχεία σε πήλιο – πού να δωμάτια και διαμερίσματα για οικονομικές διακοπές, προσφορές ενοικιαζομένων δωματίων, καταλυμάτων, οικονομικά πακέτα διαμονής για φθηνές..: +30 E-mail: [email protected] TOURISM LICENSE: ΚΑ Αποθήκευση αναζήτησης. Ειδήσεις και νέα απο όλη την Ελλάδα και τον κόσμο. Συγκρίνετε τιμές για ξενοδοχεία σε τα 10 καλύτερα ξενοδοχεία σε πήλιο – πού να όλο τον κόσμο και βρείτε τις ιδανικές προσφορές. Olympia Oasis Family resort που προσφέρει all inclusive πακέτα και είναι επίσης μέλος του Olympia Riviera Resort και μοιράζεται πολλές από τις εγκαταστάσεις του.\nΑξιοθέατα και παραλίες.\nΠΛΗΡΩΜΗ ΤΕΛΗ ΚΥΚΛΟΦΟΡΙΑΣ ΠΑΡΑΤΑΣΗ 2020 -\nCompare Volvo V90 vs Volvo V90 Cross Country | CarBuzz\nΗΛΕΚΤΡΟΛΟΓΟΙ ΧΑΛΑΝΔΡΙ ΗΛΕΚΤΡΟΛΟΓΟΣ


Δεκάδες νεκροί από πυρκαγιά σε νοσοκομείο στην Ινδία – Kliktv.gr\nHome / Κοσμος / Δεκάδες νεκροί από πυρκαγιά σε νοσοκομείο στην Ινδία\nΔεκάδες νεκροί από πυρκαγιά σε νοσοκομείο στην Ινδία\n17 Οκτωβρίου 2016 8:42 μμ0059Views\nΤουλάχιστον 24 άνθρωποι έχασαν τη ζωή τους όταν ξέσπασε πυρκαγιά, υπό αδιευκρίνιστες ακόμα συνθήκες, σε νοσοκομείο στην Ινδία.\nΣύμφωνα με τις πρώτες πληροφορίες η πυρκαγιά ξέσπασε στη μονάδα αιμοκάθαρσης στο Νοσοκομείο και Ινστιτούτο Ιατρικών Επιστημών SUM στην Μπουμπάνεσβαρ, με αποτέλεσμα η φωτιά να επεκταθεί στη μονάδα εντατικής θεραπείας. Όπως αναφέρουν δημοσιεύματα επικράτησε πανικός, καθώς ασθενείς, συνοδοί και το προσωπικό του νοσοκομείου έτρεχαν προς την έξοδο, τη στιγμή που ο καπνός «έπνιξε» τη μονάδα εντατικής θεραπείας. Εννέα από τους ασθενείς που νοσηλεύονταν στο νοσοκομείο μεταφέρθηκαν στο Ινστιτούτο Ιατρικών Επιστημών AIIMS, ενώ 31 διακομίστηκαν σε άλλα ιδιωτικά νοσοκομεία της πόλης.\nΤην ίδια στιγμή, τουλάχιστον 40 ασθενείς που βρίσκονταν στη μονάδα αιμοκάθαρσης μεταφέρθηκαν με ασφάλεια σε μονάδα εντατικής θεραπείας άλλου νοσοκομείου.\nΓαλλία: Ξεκίνησε η εκκένωση της «ζούγκλας» του Καλαί\n00\tΣύμβουλος του Τραμπ ομολογεί: Είμαστε πολύ πίσω από την Κλίντον\n00\tΤουλάχιστον 13 νεκροί σε σύγκρουση λεωφορείου με νταλίκα στην Καλιφόρνια (Εικόνες)\nΤι πρόβλημα αντιμετωπίζει η Rolls-Royce με την Phantom; 24 Οκτωβρίου 2016\nVW Up! GTi: Πύραυλος τσέπης 24 Οκτωβρίου 2016\nΠρόσφατα Άρθα\tΔείτε την πιο σέξι Ελληνίδα ιατρό (φωτογραφίες)\nΡΕ ΠΟΥ ΦΤΑΣΑΜΕ: ΟΙ ΙΔΙΟΚΤΗΤΕΣ ΠΑΡΑΚΑΛΟΥΝ ΝΑ ΤΟΥΣ ΠΑΡΟΥΝ ΤΑ ΣΠΙΤΙΑ ΓΙΑ ΝΑ ΜΗΝ ΠΑΝΕ ΦΥΛΑΚΗ!


•\tΤην Δευτέρα 8-10-2018 και κατά τις ώρες 18:00 – 01:00, στην περιοχή του Αστυνομικού Τμήματος Ξηρομέρου, ακολουθώντας το δρομολόγιο, Παλαιομάνινα – Στρογγυλοβούνι – Αγράμπελα – Πρόδρομος – Χρυσοβίτσα – Μαχαιρά – Μπαμπίνη – Σκουρτού.\n•\tΤην Τρίτη 9-10-2018 και κατά τις ώρες 9:00 – 15:00, στην περιοχή του Αστυνομικού Σταθμού Γαβαλούς, ακολουθώντας το δρομολόγιο, Ελληνικά – Άνω Κεράσοβο – Κάτω Κεράσοβο – Ζευγαράκι – Φραγκουλαιικα – Κλεισορρεύματα – Λυσιμαχία – Αγγελόκαστρο.\n•\tΤην Τετάρτη 10-10-2018 και κατά τις ώρες 18:00 – 01:00, στην περιοχή του Αστυνομικού Σταθμού Γαβαλούς, ακολουθώντας το δρομολόγιο, Άνω Μακρυνού – Ποταμούλα – Μεσάριστα – Λιθοβούνι – Δαφνιάς – Άγιος Ανδρέας – Καψοράχη – Κάτω Μακρυνού.\n•\tΤην Πέμπτη 11-10-2018 και κατά τις ώρες 9:00 – 15:00, στην περιοχή του Αστυνομικού Τμήματος Αιτωλικού, ακολουθώντας το δρομολόγιο, Αγγελόκαστρο – Σταμνά – Άγιος Ηλίας – Γουριά – Πεντάλοφος – Λεσίνι – Μάστρο – Κατοχή – Χρυσοβέργι.\n•\tΤην Παρασκευή 12-10-2018 και κατά τις ώρες 7:00 – 15:00, στην περιοχή του Αστυνομικού Τμήματος Ναυπακτίας, ακολουθώντας το δρομολόγιο, Λιβαδάκι – Κλεπά – Αράχωβα.\n•\tΤο Σάββατο 13-10-2018 και κατά τις ώρες 8:00 – 14:00, στην περιοχή του Αστυνομικού Τμήματος Ναυπακτίας, ακολουθώντας το δρομολόγιο, Καταφύγιο – Αναβρυτή – Άνω Χώρα – Ελατού – Τερψιθέα – Λιμνίτσα.


Καλοκαιρινός Διαγωνισμός: Μονοήμερες κρουαζιέρες: Πόρος -΄Υδρα - Αίγινα - Athens Heart Mall\nΑρχική | Νέα | Καλοκαιρινός Διαγωνισμός: Μονοήμερες κρουαζιέρες: Πόρος -΄Υδρα – Αίγινα\nTo athensheart mall σας δίνει την ευκαιρία να κερδίσετε 1 μονοήμερη κρουαζιέρα σε ΄Υδρα-Πόρο- Αίγινα, με ένα γεύμα, για 2 άτομα μετά από κλήρωση!\n* Ισχύει με ημερήσιες αγορές άνω των 30€\nH ανώνυμη εταιρεία με την επωνυμία «DORECO ΑΝΩΝΥΜΟΣ TEΧΝΙΚΗ ΕΜΠΟΡΙΚΗ ΒΙΟΜΗΧΑΝΙΚΗ ΕΤΑΙΡΕΙΑ ΑΝΑΠΤΥΞΕΩΣ ΚΑΙ ΕΚΜΕΤΑΛΛΕΥΣΗΣ ΑΚΙΝΗΤΩΝ» και τον δ.τ. “ DORECO SA” , που εδρεύει στην Αθήνα, Λεωφ. Κηφισίας αρ. 116 και Δαβάκη αρ. 1», διοργανώνει στο Εμπορικό της Κέντρο με την ονομασία «ATHENSHEART», που βρίσκεται στην οδό Πειραιώς αρ. 180, διαγωνισμό με τίτλο “Μονοήμερες κρουαζιέρες ΄Υδρα – Πόρο – Αίγινα ”(εφεξής «Το Πρόγραμμα»). Σκοπός των παρόντων αναλυτικών όρων (εφεξής οι «Αναλυτικοί Όροι») είναι ο καθορισμός των όρων συμμετοχής στο Πρόγραμμα κάθε ενδιαφερομένου, της κλήρωσης και της ανάδειξης νικητών στο πλαίσιο του Προγράμματος.\nΗ συνολική διάρκεια του Προγράμματος καθορίζεται από 23 Απριλίου 2016 έως και 31 Μαΐου 2016 . (εφεξής η «Διάρκεια»).\nΤα δώρα είναι 25 μονοήμερες κρουαζιέρες 2 ατόμων με γεύμα σε μπουφέ , για ¨Υδρα – Πόρο – Αίγινα. Οι κρουαζιέρες θα γίνουν με το κρουαζιερόπλοιο Aegean Glory (ή παρόμοιο) το οποίο αντιπροσωπεύεται από την εταιρεία Bluesun Travel & Consulting.\nΟι νικητές θα αναδειχθούν με κλήρωση η οποία θα γίνει 1 Ιουνίου 2016 στα γραφεία διαχείρισης του ΑΤΗΕΝS HEART. Oι νικητές θα πρέπει να έχουν μαζί τους την αστυνομική τους ταυτότητα κατά την παραλαβή του δώρου τους αλλά και κατά τη διάρκεια του ταξιδιού τους.\nΑπό τις 23 Απριλίου 2016 έως και 31 Μαΐου 2016 με ημερήσιες αγορές άνω των 30 ευρώ από οποιοδήποτε κατάστημα του ΑΤΗΕΝS HEART ο επισκέπτης δικαιούται να συμπληρώσει ένα κουπόνι συμμετοχής το οποίο θα διατίθεται στη reception επίπεδο1.\nΕξαιρούνται της συμμετοχής στο Πρόγραμμα οι εργαζόμενοι στις εταιρείες «PASAL S.A», «DORECO S.A» και «Pleasure cruises» και “Bluesun Travel & Consulting” επίσης οι εργαζόμενοι στα καταστήματα του ΑΤΗΕΝS HEART, καθώς και οι σύζυγοι και οι συγγενείς α’ και β’ βαθμού αυτών.\nΟι νικητές είναι συνολικά 25 και θα πρέπει να δηλώσουν με ποιο άτομο – ενήλικα – θα ταξιδέψουν. Στο δώρο συμπεριλαμβάνεται και ένα γεύμα σε buffet για τα δύο άτομα το οποίο θα πραγματοποιηθεί πάνω στο πλοίο.\nΑν οι νικητές θέλουν να συμμετέχουν στην κρουαζιέρα και τα παιδιά τους θα πρέπει να καταβληθεί στην Bluesun Travel το ποσό των 25 ευρώ ανά παιδί έως 11 ετών . Αν οι νικητές θέλουν να προσκαλέσουν και επιπλέον άτομα (ενήλικες ή παιδιά) στην κρουαζιέρα αυτό γίνεται μετά από συνεννόηση με την Bluesun Travel . Στην περίπτωση αυτή θα πρέπει να καταβληθεί αντίτιμο εισιτηρίου ανά άτομο σύμφωνα με τις τρέχουσες τιμές του τιμοκαταλόγου της εταιρίας την ημερομηνία που θα πραγματοποιηθεί το ταξίδι. Παιδιά έως 4 ετών ταξιδεύουν δωρεάν όταν συνοδεύονται από τους γονείς τους.\nΗ κλήρωση θα γίνει 1 Ioυνίου 2016 στα γραφεία διαχείρισης του ΑΤΗΕΝS HEART\nΟι νικητές θα επικοινωνούν απευθείας με την εταιρία Bluesun στο 210-3254642 για να επιλέξουν την ημερομηνία που θα ταξιδέψουν. Μπορούν να επιλέξουν οποιαδήποτε ημερομηνία από 6 Ιουνίου 2016 έως και 28 Αυγούστου 2016 αρκεί να υπάρχει διαθεσιμότητα. Για την καλύτερη εξυπηρέτησή τους θα πρέπει έγκαιρα να επικοινωνήσουν με την Bluesun.


ΕΠΑΝΑΣΤΑΣΗ-GR: Δελαστίκ για Θεοδωράκη: Έφτιαξε ένα αηδιαστικό μνημονιακό κατασκεύασμα\nΔελαστίκ για Θεοδωράκη: Έφτιαξε ένα αηδιαστικό μνημονιακό κατασκεύασμα\nΕπίθεση δίχως προηγούμενο εξαπολύει ο δημοσιογράφος, Γιώργος Δελαστίκ κατά του Σταύρου Θεοδωράκη, αποκαλώντας Το Ποτάμι «εμετικό συνονθύλευμα» το οποίο απευθύνεται σε «πολιτικά ηλίθιους τηλεθεατές και απολίτικους νέους»...\nΟ Γιώργος Δελαστίκ σε άρθρο του που δημοσιεύθηκε στο Κυριακάτικο Πριν επιτίθεται κατά της κυβέρνησης αλλά και της Κεντροαριστέράς και της προσπάθειάς ανασυγκρότησης μέσω της Ελιάς. Κατά την ανάλυσή του ο δημοσιογράφος κάλο λόγο για «άθλιο μνημονιακό καθεστώς», ενώ αναφέρει «Έχοντας μάθει ο πρωθυπουργός ότι ούτε η Ουάσιγκτον θέλει πλέον να χρηματοδοτεί μέσω ΔΝΤ την περαιτέρω εδραίωση της γερμανικής ηγεμονίας στην Ευρώπη ούτε το Βερολίνο θεωρεί πια αναγκαίο το κάλυμμα του ΔΝΤ, επειδή οι λαοί της Ευρώπης έχουν υποταχθεί δουλικά στα Τέταρτο Ράιχ, ετοιμάζεται ο Σαμαράς να… βγει στο αντάρτικο του αποχωρούντος ΔΝΤ».\nΣτην συνέχεια συνδέει την προσπάθεια της Κεντροαριστεράς και τους 58 με Το Ποτάμι το οποίο όπως λέει είναι «ένα ακόμη τεχνητό μνημονιακό κατασκεύασμα».\nΩστόσο από τα βέλη του δεν ξεφεύγει ούτε ο ιδρυτής του Ποταμιού, Σταύρος Θεοδωράκης για τον οποίον λέει πως αρχικά οι 58 τον προόριζαν για το ευρωψηφοδέλτιό τους.\nΟλόκληρο το άρθρο του Γιώργου Δελαστίκ έχει ως εξής:\nΤραγελαφική έχει καταντήσει η κατάσταση στη ΝΔ και το ΠΑΣΟΚ, χωρίς βέβαια αυτό να σημαίνει ότι τα δύο κόμματα δεν είναι άκρως επικίνδυνα για τον ελληνικό λαό. Είναι αδίστακτα στην προσπάθεια τους να διασωθούν και δεν ορρωδούν προ ουδενός πολιτικού εγκλήματος προκειμένου να επιβιώσουν πολιτικά οι ηγέτες τους, οι οποίοι αυτή τη στιγμή δείχνουν πολιτικά «ξεγραμμένοι» - και μάλιστα σε λιγότερο από τρείς μήνες! Η δικαιολογημένη ανησυχία για το μέχρι πού μπορεί να φτάσουν δεν αναιρεί από την άλλη πλευρά την αυτογελοιοποίηση των ηγετών τους, οι οποίοι δεν έχουν πλέον συναίσθηση πόσο …σούργελα έχουν γίνει!\nΟ Σαμαράς ετοιμάζεται στις 25 Μαρτίου να υψώσει το λάβαρο της… αντίστασης στο ΔΝΤ! Προσοχή, μόνο στο ΔΝΤ, όχι στη Γερμανία που μας έχει επιβάλει το άθλιο μνημονιακό καθεστώς, και την ΕΕ μέσω της οποίας το υλοποιεί. Έχοντας μάθει ο πρωθυπουργός ότι ούτε η Ουάσιγκτον θέλει πλέον να χρηματοδοτεί μέσω ΔΝΤ την περαιτέρω εδραίωση της γερμανικής ηγεμονίας στην Ευρώπη ούτε το Βερολίνο θεωρεί πια αναγκαίο το κάλυμμα του ΔΝΤ, επειδή οι λαοί της Ευρώπης έχουν υποταχθεί δουλικά στα Τέταρτο Ράιχ, ετοιμάζεται ο Σαμαράς να… βγει στο αντάρτικο του αποχωρούντος ΔΝΤ! Γι΄αυτό το λόγο τελευταία όλοι οι «γερμανοτσολιάδες» της κυβέρνησης Σαμαρά – Βενιζέλου κάνουν επικριτικές νύξεις κατά του ΔΝΤ, προετοιμάζοντας το έδαφος της …αντιστασιακής έκρηξης του ηφαιστείου που κρύβουν μέσα τους! Μπορεί ο Καρνάβαλος της Πάτρας να πέρασε, ο πολιτικός Καρνάβαλος όμως του Σαμαρά και του Βενιζέλου θα αρχίσει την παρέλαση του από τον επόμενο μήνα και θα τραβήξει επί δύο μήνες ολόκληρους μέχρι της ευρωεκλογές! Ζωσμένοι με αντιΔΝΤ φισεκλίκια, ελπίζουν ο Σαμαράς και ο Βενιζέλος μήπως σπάσει ο διάολος το ποδάρι του και πετύχει η μεν ΝΔ να ξεπεράσει το καχεκτικό όριο του 20% (βοηθούσης φυσικά και της απαγόρευσης συμμετοχής της Χρυσής Αυγής στις ευρωεκλογές) το δε ΠΑΣΟΚ ένα μονοψήφιο μεν ποσοστό αλλά πιο κοντά στο 9% παρά στο 5%.\nΑν το καταφέρουν, θα επιβιώσει η κυβέρνηση. Αλλά κι αν η ΝΔ ξεπεράσει το 20%, καθόλου πιθανό δεν φαίνεται πλέον ότι το ΠΑΣΟΚ θα μπορέσει να υπερβεί το 5%-6%. Μόνο του το ΠΑΣΟΚ είναι ζήτημα να πιάνει πια το 5%, αλλά ο… «ανθρωποφάγος» Βενιζέλος καταβροχθίζει με απίστευτη βουλιμία κάθε «κεντροαριστερό» - τρόπος του λέγειν» - σύμμαχο που εμφανίζεται στον ορίζοντα, διότι τον θεωρεί δυνάμει ανταγωνιστή του.\nΕμείς πολύ χαρήκαμε που ο Βενιζέλος διέλυσε τους 58 μέσω σταυρού στους υποψηφίους των ευρωψηφοδελτίων και σίγουρα αυτός χάρηκε πολύ περισσότερο που απαλλάχτηκε από ένα ολόκληρο τσούρμο «ακρίδων της εξουσίας» και ησύχασε το κεφάλι του. Υπάρχει βέβαια μια «ασήμαντη» λεπτομέρεια: τρώγοντας τους 58, ο Βενιζέλος μείωσε ακόμη περισσότερο το ποσοστό του ΠΑΣΟΚ! Όχι βέβαια κατά 15%(!) που έγραφαν οι καραγκιόζηδες της δημοσιογραφίας, οι οποίοι πατρονάριζαν τους 58… «συνταξιούχους μαγαζάτορες» , όπως προσφυώς τους αποκάλεσε το στέλεχος του ΠΑΣΟΚ Θ. Μωραΐτης, αλλά έστω κατά 0,55. Είναι να χάνει μισό τοις εκατό το ΠΑΣΟΚ στα χάλια που βρίσκεται σήμερα; Χαζά χαζά αυτό το μισό τοις εκατό μπορεί να του δώσει ή να του αφαιρέσει τον μοναδικό ευρωβουλευτή που φιλοδοξεί να κερδίσει! Μπορεί το ΠΑΣΟΚ να είχε βγάλει οκτώ ευρωβουλευτές στις προηγούμενες ευρωεκλογές, αλλά σήμερα γι΄αυτή τη θέση του ενός και μοναδικού ευρωβουλευτή που θα βγάζει σφάζονται παλικάρια και κοπέλες σαν τα κρύα τα νερά – λέμε τώρα!\nΔεν το ‘χει η μοίρα του όμως του Βενιζέλου να ησυχάσει. Πάνω που πήγε να χωνέψει τους «58 συνταξιούχους μαγαζάτορες», να σου και εμφανίζεται το… ξεροπόταμο!\nΈνα ακόμη τεχνητό μνημονιακό κατασκεύασμα στο χώρο της Κεντροαριστεράς, για να αντικαταστήσει το ΠΑΣΟΚ που όλοι εκτιμούν ότι έχει φάει τα ψωμιά του κι έτσι πολύ σύντομα θα φάμε τα πολιτικά του κόλλυβα. Πίσω από το τηλεοπτικά φιλικό πρόσωπο του Σταύρου Θεοδωράκη, τον οποίο προόριζαν για επικεφαλής των 58, αλλά την τελευταία στιγμή δεν τον έστειλαν εκεί γιατί είδαν πως …η σταύρωση των υποψηφίων στο ευρωψηφοδέλτιο τους διέλυσε εν ριπή οφθαλμού, υπάρχει στο Ποτάμι ένα απερίγραπτα αποκρουστικό πρόσωπο. Ένας κραγμένος άνθρωπος των Γερμανών, μια αηδιαστική «καθηγήτρια των ΜΑΤ», ένα γερμανόδουλο γεροντικό σκύβαλο που απεχθάνεται ο κάθε Έλληνας και πάει λέγοντας. Μιλάμε για ένα εμετικό μνημονιακό συνονθύλευμα που απευθύνεται σε πολιτικά ηλίθιους τηλεθεατές και απολίτικους νέους – σαν αυτούς που έχουν απομείνει να ψηφίζουν ΠΑΣΟΚ ή ΔΗΜΑΡ. Ούτε ένα αριστερό ψηφοφόρο δεν μπορεί να προσελκύσει αυτό το αηδιαστικό μνημονιακό κατασκεύασμα των «γερμανοτσολιάδων»!\nΑντιθέτως, προσπαθεί να δώσει κάλυμμα στις πιο αντιδραστικές πολιτικές δυνάμεις της σημερινής Ελλάδας. Υπάρχουν φυσικά οι υποστηρικτές των δυνάμεων αυτών και δεν είναι λίγοι οι ψηφοφόροι τους. Είμαστε όμως βέβαιοι ότι δεν είναι το αποκρουστικό Ποτάμι το κόμμα που θα αντικαταστήσει το ΠΑΣΟΚ ως το κόμμα που θα συσπειρώσει τους «μνημονιακούς ραγιάδες» της Κεντροαριστεράς. Το ψυχορράγημα και ο επιθανάτιος ρόγχος του ΠΑΣΟΚ σίγουρα αποσταθεροποιούν το πολιτικό σκηνικό που γνωρίζουμε από τη μεταπολίτευση, αλλά το κόμμα που θα πάρει τη θέση του ΠΑΣΟΚ δεν έχει ακόμη γίνει γνωστό ποιο θα είναι.


Αρχιμ. Δαμασκηνός Κιαμέτης: ''Η προσευχή και η αναγκαιότητα της''\nΣήμερα, Β' Κυριακή των Νηστειών αφιερωμένη στον Άγιο Γρηγόριο τον Παλαμά, η Ενορία της Αγίας Σοφίας Νέου Ψυχικού είχε την ιδιαίτερη ευλογία να φιλοξενήσει τον Αρχιμ. Δαμασκηνό Κιαμέτη, Πρωτοσύγκελλο της Ιεράς Μητροπόλεως Δημητριάδος και Αλμυρού, κατόπιν προσκλήσεως του Αρχιμ. Ιωαννικίου Κουλιανόπουλου, Προϊσταμένου του εν λόγω Ιερού Ναού.\nΜέσα σε πνεύμα κατανύξεως ο πιστός λαός του Θεού παρακολούθησε την Ιερά Ακολουθία του Κατανυκτικού Εσπερινού, συμβάλοντας σ' αυτό και η σωστή απόδοση των ύμνων και από τους βυζαντινούς χορούς του Ναού.\nΣτην συνέχεια ο Πρωτοσύγκελλος της Ι.Μ. Δημητριάδος Αρχιμ. Δαμασκηνός Κιαμέτης πραγματοποίησε ομιλία με θέμα την προσευχή και την αναγκαιότητα της.\nΜε πολλή χαρά κι ενδιαφέρον, ο πιστός λαός του Θεού παρακολούθησε το τόσο επίκαιρο όσο ποτέ, θέμα.\nΟ π. Δαμασκηνός αναφέρθηκε σε αγιογραφικά εδάφια και χαρακτηριστικά παραδείγματα, που προσδίδουν τη σημασία της προσευχής.\n''Η μετανοια, η καθαρή καρδιά, η άδολη αγάπη προς κάθε εικόνα του Θεού, η λησμονιά πάσης βιωτικής μέριμνας, η υπομονή και η επιμονή, καθώς και η αποδοχή του θελήματος του Θεού, όποιο κι αν είναι αυτό, είναι τα χαρακτηριστικά που απογειώνουν την προσευχή, στο θρόνο του Θεού Πατέρα'' ανέφερε μεταξύ άλλων ο Αρχιμ. Δαμασκηνός.\nΣε άλλο σημείο της ομιλίας του ο Πρωτοσύγκελλος της Ι.Μ. Δημητριάδος τόνισε: ''Δοξολογία, αίτημα και ευχαριστία είναι τα τρία στάδια της προσευχής. Η Δοξολογία και η ευχαριστια είναι γενικά κάτι εύκολο και αυτονόητο στην έκφραση της προσευχής. Η στιγμή όμως του αιτήματος έχει άμεση σχέση με την πίστη του κάθε πιστού.''\n''Αυτό το σημείο είναι το πιο σημαντικό που έχει άμεση σχέση με την απόδοση και ανταπόκριση του Θεού, στα αιτήματα του κάθε προσευχόμενου. Γι' αυτό η προσευχή είναι πολύ σημαντική για την πνευματική πρόοδο του χριστιανού. Είναι αυτή που καθορίζει τη σχέση Θεού και ανθρώπου και αποτελεί το μέσο και το βαθμό αγάπης, εμπιστοσύνης και πίστης του, προς τον Δημιουργό Πατέρα'' συμπλήρωσε ο Αρχιμ. Δαμασκηνός.\nΚλείνοντας ο Πρωτοσύγκελλος Αρχιμ. Δαμασκηνος υπογράμμισε: ''Ιδιαίτερα τώρα την περίοδο που διανύουμε της Αγίας και μεγάλης Τεσσαρακοστής, είναι ιδιαίτερα απαραίτητη η προσευχή, γιατί αυτή θα μας ενδυναμώνει στους αγώνες μας και θα μας οδηγήσει από την κάθε ειδους "σταυρική" θυσία στην Ανάσταση ψυχής και σώματος.''


Τα φτηνά ηλεκτρικά είναι η νέα τάση | NewsAuto.gr\nΜε την ηλεκτροκίνηση να επελαύνει, οι κατασκευαστές να λανσάρουν με αδιάκοπους ρυθμούς σχετικού τύπου μοντέλα, την ίδια ώρα που αναγγέλλουν το οριστικό τέλος των θερμικών μοτέρ. Οι ραγδαίες εξελίξεις στον κόσμο της αυτοκίνησης φυσικά επηρεάζει άμεσα τους οδηγούς, οι οποίοι είτε τάσσονται υπέρ των ηλεκτρικών, είτε τα δαιμονοποιούν.\nΈνας από τους λόγους που τα μηδενικών ρύπων μοντέλα έχουν αποκτήσει ορκισμένους εχθρούς είναι η τιμή τους που στις περισσότερες περιπτώσεις υπερβαίνει κατά πολύ αυτές των συμβατικών. Οι αυτοκινητοβιομηχανίες, βέβαια, δεν μένουν με… σταυρωμένα τα χέρια και καλούν να γεφυρώσουν το χάσμα με ποικίλους τρόπους, όπως είναι η μείωση του κόστους εξέλιξης των μπαταριών. Σύμμαχός τους και οι κυβερνήσεις οι οποίες παρέχουν χείρα βοηθείας στους καταναλωτές μέσω επιδοτήσεων και φοροελαφρύνσεων.\nΑπό την άλλη, υπάρχουν και αυτές οι εταιρείες οι οποίες μόλις από το… ντεμπούτο τους στο νέο καθεστώς της αυτοκίνησης, έχουν επιχειρήσει να εκδημοκρατίσουν πλήρως την ηλεκτρική κινητικότητα. Και τα έχουν καταφέρει πολύ καλά.\nΔιαβάστε επίσης: Πότε θα φούμε φθηνά ηλεκτρικά στην Ευρώπη;\nΤο πιο αντιπροσωπευτικό παράδειγμα ίσως είναι η Dacia, με το πρώτο της ηλεκτρικό, Spring. Το mini crossover βασίζεται στην πλατφόρμα CMF-A και ενσωματώνει ένα ηλεκτρικό μοτέρ 45 PS. Αυτό παίρνει ζωή από μια μπαταρία ιόντων λιθίου που προσφέρει έως και 305 χλμ. αυτονομίας.\nΗ ενεργειακή χωρητικότητα των συσσωρευτών και τα χιλιόμετρα που μπορούν να διανυθούν με μια φόρτιση, σίγουρα δεν εντυπωσιάζουν. Και αναμφίβολα υπάρχουν μοντέλα που είναι ικανότερα στους συγκεκριμένους τομείς. Τα «μειονεκτήματα» ωστόσο του Spring λησμονούνται γρήγορα όταν αναλογιστεί κανείς την τιμή του.\nΣτη Βόρεια Αμερική η Dacia αξιώνει 20.300 δολάρια, ενώ αν συμπεριληφθεί η κρατική επιδότηση, η τιμή πέφτει στα 13.200. Ιδιαίτερα προσιτό αναμένεται να είναι και στη χώρα μας, όπου αναμένεται το προσεχές φθινόπωρο με τιμή μικρότερη των 15.000 ευρώ (μαζί με την επιδότηση). Τι κερδίζει ο κάτοχός του; Ένα value for money αυτοκίνητο με αξιοπρεπείς τεχνολογίες και αρκετή αυτονομία για την άνετη διεκπεραίωση των καθημερινών του υποχρεώσεων.\nΗ Dacia, όμως, δεν είναι η μόνη που προσβλέπει στην εξέλιξη προσιτών ηλεκτρικών. Μέχρι το 2025 αναμένεται να συστηθούμε με πολλά αυτοκίνητα πόλης που η τιμή τους θα είναι κοντά στα 20.000 ευρώ. Ένα από αυτά θα έχει την υπογραφή της Seat και ένα ακόμη της αδελφής μάρκας Skoda.\nΤο παράδειγμα, επίσης, δίνουν και πολλές αυτοκινητοβιομηχανίες εξ ανατολών. Μην ξεχνάμε το μικροσκοπικό δίθυρο Hong Guang Mini, ένα μοντέλο που κατασκευάζεται στο πλαίσιο της κοινοπραξίας μεταξύ των SAIC Motor, Wulling Motor και της αμερικανικής General Motors, με την τιμή του να είναι μόλις 3.700 ευρώ (4.500 δολάρια). Η αυτονομία είναι 170 χλμ. η ιπποδύναμη μόλις 17,4 PS και είναι… απογυμνωμένο από αερόασκους.\nΜολονότι οι ποιοτικές του διαφορές με το ηγεμονεύον στην Κίνα Model 3 είναι… χαώδεις, οι οδηγοί της ασιατικής χώρας δείχνουν πως αγκαλιάζουν το μικροσκοπικό μοντέλο. Και πως η τιμή είναι καθοριστικός παράγοντας ώστε να αγκαλιάσουν την ηλεκτροκίνηση. Πώς εξηγείται διαφορετικά το γεγονός πως στις αρχές του έτους οι πωλήσεις του Hong Guang Mini, ήταν σχεδόν διπλάσιες από το Model 3;\nΤα ηλεκτρικά, λοιπόν, μπορούν να γίνουν φθηνά. Και εφόσον το καταφέρουν τότε δεν αποκλείεται να εξελιχθούν στη νέα τάση της αυτοκίνησης.\nΤα 10 πιο γρήγορα προσιτά ηλεκτρικά\nΠοιοι λένε ΟΧΙ στο τέλος των θερμικών μοτέρ\nToyota: Είναι πολύ νωρίς για τα ηλεκτρικά


Φθιωτικός Τυμφρηστός: Μελισσοκομία\n[Η πιο γλυκιά ασχολία]\nΜελισσοκυψέλες στον Άη-Γιώργη\nΤο επάγγελμα του μελισσοκόμου ή μελισσουργού ανάγεται στην προϊστορία, γιατί ο άνθρωπος στην αναζήτηση καλύτερης τροφής ανακάλυψε σπουδαίο τρόπο με τον οποίο συγκέντρωνε το πολύτιμο προϊόν των μελισσών, το αγνό μέλι. Επειδή η αναζήτηση μελιού σε φυσικές απόκρημνες τοποθεσίες (δέντρα και σπηλιές) καθιστούσαν δύσκολη υπόθεση τη συγκέντρωση του, οδήγησαν τον άνθρωπο στην κατασκευή τεχνητών κυψελών και στην ασχολία του με τη μελισσοτροφία.\nΣτη Ζιώψη και στον Άη Γιώργη, σα βουνίσια γεωργικά χωριά που είναι, πάντα οι κάτοικοι έτρεφαν μελίσσια. Κοντά στο σπίτι τους, στο γιούρτι, τοποθετούσαν τα κρηνιά, όπως έλεγαν τις κυψέλες, Τα πρώτα κρηνιά ήταν κουφάλες δέντρων. Τέτοια κρηνιά είχε στην κατοχή του στη Ζιώψη ο Γιώργος Αντωνόπουλος (Γουής). Το μέλι που παρήγαγε το πουλούσε στο Καρπενήσι. Στη συνέχεια έφτιαχναν μόνοι τους αυτοσχέδια ξύλινα κρηνιά από σανίδια. Τελευταία προμηθεύονταν ευρωπαϊκές κυψέλες από το εμπόριο που, ασφαλώς, διαθέτουν πολλά πλεονεκτήματα.\nΑπό τα κρηνιά αράδιαζαν οι ακούραστες εργάτριες μέλισσες για να μεταφέρουν το πολύτιμο νέκταρ των λουλουδιών για την παρασκευή του γλυκύτατου μελιού.\nΤο Μάρτη, το μελίσσι γόνευε και σα σταφύλι κρεμόταν με τη βασίλισσα του σ' ένα κοντινό κλαδί. Ο μελισσουργός παραφύλαγε με μια άδεια κυψέλη και τρίβοντας μέσα μελισσόχορτο, παρακινούσε τη βασίλισσα και μαζί όλο το γόνο να εγκατασταθούν στη νέα κυψέλη, όπως και γινόταν. Το καινούριο μελίσσι το έλεγαν γονίδι. Με το γόνεμα ο μελισσουργός αβγάτιζε τα μελίσσια του. Όταν ο καιρός ήταν ευνοϊκός γινόταν ο τρύγος.\nΟ μελισσουργός έχει και μια δικιά του γιορτή που είναι τ’ Άη Γιαννιού του Ριγανά στις 24 του θεριστή. Επειδή η γιορτή του συμπίπτει με την ακμή των μελισσών, πιστεύουν ότι ο Άη Γιάννης τα φυλάει από κάθε κακό. Γι’ αυτό βρίσκει αφορμή ο μελισσουργός και κουρεύει τα μελίσσια, δηλ. βγάζει λίγο μέλι για να καλοσκαιρίσει ο ίδιος και οι φίλοι του.\nΟ κανονικός τρύγος γινόταν λίγο αργότερα το Σεπτέμβρη ή τον Οχτώβρη. Τα σύνεργα του μελισσοκόμου για το τρύγο ήταν. η συρμάτινη προσωπίδα, τα γάντια, το σκεπάρνι, ένα παλιομάχαιρο, το καπνιστήρι, οι πατσαβούρες και ένα άδειο ταψί.\nΑρχικά, ο μελισσοκόμος αφού αρματώνονταν με τη μάσκα και τα γάντια, χτυπούσε το μπροστινό σανίδι του κρηνιού με το σκεπάρνι για να διαπιστώσει αν ήταν κούφιο ή γεμάτο. Στη συνέχεια στεκόταν πίσω από το μελίσσι που θα τρυγούσε και άναβε τις πατσαβούρες στο καπνιστήρι. Οι μέλισσες μόλις έβλεπαν τον καπνό, τρόμαζαν, ζαλίζονταν και εγκατέλειπαν την κυψέλη, βουίζοντας θυμωμένα. Αυτός όμως τη δουλειά του. Ξεκάρφωνε το σανίδι και με το μαχαίρι έκοβε τις μελοκερήθρες και τις τοποθετούσε στο ταψί. Κατόπιν τις μετέφερε στο σπίτι του για εξαγωγή του μελιού που γινόταν με στράγγισμα. Τοποθετούσε τις μελισσοκερήθρες σ’ ένα κοφίνι και τις πίεζε μ' ένα στειλιάρι, επί πολλές μέρες, μέχρι να στραγγίσει το μέλι. Όταν τέλειωνε το στράγγισμα τις έβαζε στο στίφτη μέσα σε τσαντίλα και τις έστυβε με την πίεση του σανιδιού της ξυλογαϊδάρας. Το μέλι πεταγόταν τσαμπούνα και χυνόταν στο καζάνι που τοποθετούσε από κάτω. Τις κερήθρες που απόμεναν, η νοικοκυρά του σπιτιού, τις έπλενε με ζεστό νερό και έβγαζε το νερόμελο με το οποίο έφτιαχνε τη μουσταλευριά και τη μελόπιτα. Τέλος, ο μελισσοκόμος έβραζε τις κερήθρες στο καζάνι με νερό. Τις στράγγιζε σε μια λινάτσα και έφτιαχνε το κερί. Προτού παγώσει το τοποθετούσε σε ταψιά ή πιάτα κι όταν πάγωνε έβγαιναν πλάκες κεριού. Από αυτές έφτιαχναν τα ψυχοκέρια για συγχώρεση των νεκρών, που μοσχοβολούσαν θαυμάσια όταν καίγονταν. Με το ίδιο κερί έζωναν και τις εκκλησιές γιατί το είχαν ταμένο για κάποια επιθυμία τους.\nΤα μελίσσια φυσικά είχαν και απώλειες. Ψοφούσαν από διάφορες αρρώστιες. Επίσης, τότε, οργίαζε η κλεψιά ιδίως το χειμώνα που ο μελισσουργός δυσκολευόταν να τα προφυλάξει. Η κλεψιά θεωρούταν μαγαρισιά, γιατί πίστευαν ότι θα ψοφούσαν όλα τα μελίσσια.\nΑκόμη βουϊζονταν, δηλ. αβασκαίνονταν. Η βοή του κόσμου κάνει κακό, γι' αυτό φυλάγονταν και δεν παινεύονταν για την προκοπή των μελισσιών τους.\nΤότε, στη Ζιώψη και στις αγροικίες, σπουδαίοι μελισσουργοί ήταν: οι Υφανταίοι, οι Γιαννακοπουλαίοι, οι Γοναίοι, οι Ευθυμαίοι, οι Τσιαχραίοι και γενικά όλοι λίγο πολύ διέθεταν έστω κι ένα μελισσάκι για το σπιτικό τους μέλι.\nΤο μέλι αυτό ήταν αγνότατο και άριστης ποιότητας γιατί περιείχε φυσικότατους χυμούς λουλουδιών και σπάνιων βοτάνων, γι' αυτό το χρησιμοποιούσαν και ως άριστο γιατρικό για αρκετές παθήσεις, όπως στομαχόπονο, κρυολογήματα, πονόλαιμο και μολύνσεις.\nΚαι σήμερα, αρκετοί Αγιωργίτες ασχολούνται τόσο ερασιτεχνικά όσο και επαγγελματικά με τη μελισσοκομία, την πιο γλυκιά ασχολία.\nΑναπαράσταση παραδοσικαού μελιτοεξαγωγέα


ΑΒΑΤΑΡΕΑ ΣΥΜΒΑΝΤΑ: Ο Φίλος Μου Ο Emmanuel\nΤον φίλο μου τον Emmanuel τον Μαυρούκο τον είχα γνωρίσει το καλοκαίρι. Μέσα σε δύο μήνες είχαμε γίνει κολλητοί. Μιλούσαμε στα Αγγλικά, αλλά επικοινωνούσαμε με την ψυχή μας. Για να σφραγίσουμε μια για πάντα την φιλία μας παίζαμε ο καθένας το δικό του πουλί του και όταν χύσαμε ενώσαμε τα πουτσοκέφαλά μας. Δεν γουστάραμε ο ένας τον άλλο ερωτικά, απλά αυτός ήταν ο τρόπος μας για να δείξουμε ο ένας στον άλλο ότι θα μέναμε για πάντα φίλοι ό,τι και αν συνέβαινε.\nΓνωριστήκαμε σε ένα campus - εκεί δουλεύαμε και οι δυο. Mε είχε δει να κλαίω μονάχος μου 02:00 μετά τα μεσάνυχτα στο ποτάμι.\n- Φίλε μου, μου λέει, τι έχεις; Γιατί κλαις;\n- Να, δεν έχω ούτε έναν φίλο και αυτούς που είχα τους έχασα. Τα σκάτωσα.\n- Και γι' αυτό κλαις; Θα κάνεις άλλους φίλους. Είσαι νέος άνθρωπος. Ούτε εγώ έχω φίλους.\n- Αλήθεια; Και πως το διαχειρίζεσαι; του λέω.\n- Πίνεις πολύ;\n- Μια μπουκάλα κρασί την ημέρα.\n- Πώς και πήρες το θάρρος να μου μιλήσεις; Τόσα βράδια κλαίω κάθε νύχτα εδώ, αλλά κανείς δεν μου έδωσε σημασία.\n- Μα γιατί και σε εμένα είχε μιλήσει κάποιος όταν εγώ έκλαιγα σαν και εσένα.\n- Ξέρεις μου ανέβασες λίγο την διάθεση, να φέρω κάτι να πιούμε; του λέω.\n- Και δε φέρνεις.\nΚλαίγαμε, πίναμε, γελούσαμε, μέχρι τις 05:00 τα χαράματα. Μια στο τόσο την βγάζαμε και κατουρούσαμε στο ποτάμι συμβολικά, τιμητικά. Ήταν το δώρο μας γιατί το φως του φεγγαριού που έπεφτε πάνω του μας κρατούσε συντροφιά.\n- Τι λες, υπάρχει πραγματική φιλία; με ρωτάει.\n- Μπα, δεν το πιστεύω. Απλά υπάρχουν άνθρωποι που συμπληρώνουν προσωρινά τα κενά μας, ανάλογα τα θέλω και τις ανάγκες μας. Να, καλή ώρα όπως κάνουμε εμείς τώρα.\n- Όχι, όχι, δεν μπορεί πρέπει να υπάρχει πραγματική φιλία, μου λέει. Ίσως απλά κάνουμε κάτι λάθος. Δηλαδή θες να πεις ότι και εμείς που καθόμαστε τώρα εδώ στην πραγματικότητα λυπόμαστε ο ένας τον άλλον;\nO Εmmanuel έβαλε τα κλάματα και εγώ ακόμα χειρότερα ξέσπασα σε λυγμούς.\n- Ξέρεις τι, μπορεί εμείς οι δυο να κάνουμε την διαφορά, του λέω. Θα κοιμόμαστε στο ίδιο δωμάτιο, θα τρώμε μαζί. Μπορούμε ακόμη να έχουμε και την ίδια γυναίκα.\n- Ναι, γιατί όχι, την ίδια γυναίκα, χαχαχα. Και που θα την βρούμε;\n- Θα ψάξουμε.\n- Σε μια στιγμή έρχεται κάποιος με τσαμπουκά και μου λέει εμένα προσωπικά να βγάλω το σκασμό γιατί ήθελε να κοιμηθεί (λες και κάναμε πολύ φασαρία). Χάπια είχε πάρει; ποιος ξέρει. Στάθηκε ακριβώς δίπλα μου. Εγώ αιφνιδιάστηκα και έπεσα στο ποτάμι. Ευτυχώς ήταν ρηχό. Ο Emmanuel μόλις με είδε να πέφτω αφηνίασε. Τον πιάνει και τον αρχίζει στις μπάτσες. Βγαίνω και εγώ από το ποτάμι και τρέχω να τον βοηθήσω. Μην τα πολυλογώ του κάναμε την μούρη ντοματόζουμο του πούστη. Σκεφτήκαμε και να τον πνίξουμε, αλλά δεν το κάναμε γιατί άντε μετά να ξεμπλέξουμε με τους μπάτσους. Αυτό το περιστατικό πάντως μας έδεσε πάρα πολύ.\nΟ Emmanuel ήταν αθώο πλάσμα. Του έλεγα: αν βλέπαμε τώρα έναν ελέφαντα να κολυμπάει τι θα έκανες; Μου έλεγε, θα ανέβαινα πάνω του να κάνω ποταμίσιο ροντέο. Αν έβλεπες έναν δράκοντα; του έλεγα, Θα σου έβαζα τρικλοποδιά και θα το έβαζα στα πόδια, μου έλεγε αστειευόμενος .\nΤελικά καταλήξαμε να κοιμόμαστε στο ίδιο δωμάτιο αλλά σε ξεχωριστά κρεβάτια. Θέλαμε πολύ να δούμε τσόντα στο ίντερνετ, αλλά το απαγόρευε η πολιτική του campus. Κλάναμε μεταξύ μας ελεύθερα χωρίς ντροπές, αλλά πάντα αφήναμε το παράθυρο ανοιχτό γιατί μια φορά που το ξεχάσαμε κλειστό κοντέψαμε να λιποθυμήσουμε από τις αναθυμιάσεις. Θυμάμαι μια φορά που ο Emmanuel ζεμάταγε από τον πυρετό, του έβαζα ζεστές κομπρέσες και του χάιδευα τα ράστα μακριά του μαλλιά. Του άρεσε γιατί τον ανακούφιζε.\nΣπέρμα με σπέρμα και ενώσαμε τα πουτσοκέφαλά μας.\nΦέρναμε πολλές γυναίκες στο μικρό μας δωμάτιο και στην δουλειά είχαμε πολλά ντράβαλα. Ίσως να σας τα διηγηθώ αυτά κάποια άλλη στιγμή.


Χρονολογίες σταθμοί στην ιστορία του Αφγανιστάν\nThe Abstract Girl Αφγανιστάν\nΟ Μοχάμεντ Ζαχίρ Σαχ γίνεται βασιλιάς. Θα κυβερνήσει για 30 χρόνια φέρνοντας σταθερότητα στο Αφγανιστάν\nΟ Μοχάμεντ Νταούντ Χαν γίνεται Πρωθυπουργός και στρέφεται προς την Σοβιετική Ένωση για οικονομική και στρατιωτική βοήθεια.\nΟ Νταούντ προωθεί μια σειρά μεταρρυθμίσεων στις οποίες οι γυναίκες επιτρέπεται να φοιτήσουν στο πανεπιστήμιο και να δουλέψουν.\nΝταούντ Χαν παίρνει την εξουσία με πραξικόπημα. Το Αφγανιστάν περνάει από την μοναρχία σε δημοκρατικό πολίτευμα με πρόεδρο τον Χαν.\nΟ Χαν δολοφονείται σε πραξικόπημα. Ο Ταρακί ένα από τα ιδρυτικά μέλη του κομμουνιστικού κόμματος του Αφγανιστάν γίνεται ο πρόεδρος της Δημοκρατίας του Αφγανιστάν.\nΤην ίδια στιγμή, Ισλαμιστές που δεν συμφωνούσαν με τις μεταρρυθμίσεις του Χαν δημιουργούν επαναστατικές οπλισμένες ομάδες με σκοπό να ανατρέψουν την κυβέρνηση.\nΟ Ταρακί δεν μπορεί να σταματήσει την επανάσταση και ζητάει την βοήθεια της Σοβιετικής Ένωσης. Οι Σοβιετικοί εισβάλλουν στο Αφγανιστάν.\nΟι ΗΠΑ και ο δυτικός κόσμος δεν βλέπει με καλό μάτι τις κινήσεις της Σοβιετικής Ένωσης με τον φόβο ότι θα ελέγξουν τις πετρελαιοπηγές του Περσικού Κόλπου. Οι ΗΠΑ στέλνουν όπλα στους Μουτζαχεντίν μέσω του Πακιστάν. 3 χρόνια αργότερα οι Σοβιετικοί εγκαταλείπουν την χώρα σε έναν πόλεμο που δεν μπορούσαν να κερδίσουν.\nΟι Μουτζαχεντίν μπαίνουν στην Καμπούλ και παίρνουν την εξουσία.\nΟι Ταλιμπάν ένα νεοσύστατο ένοπλο θρησκευτικό κίνημα ανεβαίνουν στην εξουσία με υποσχέσεις για ειρήνη. Πάνω από 5 εκατομμύρια Αφγανοί έχουν φύγει από την χώρα εξαιτίας των συνεχόμενων πολεμικών συγκρούσεων.\nΟι Ταλιμπάν καταπιάστηκαν την καλλιέργεια και διακίνηση οπίου και γύρισαν το Αφγανιστάν σε μια εποχή σκοταδισμού και άκρατου ισλαμικού φανατισμού. Οι γυναίκες υποχρεώθηκαν να φορούν μονίμως το λεγόμενο τσαντόρ ή μπούργκα, ένα χιτώνα που καλύπτει τη γυναίκα από το κεφάλι μέχρι τα πόδια.\nΑπαγορεύτηκε, για τις γυναίκες, η κυκλοφορία χωρίς τη συνοδεία κάποιου αρσενικού, μέλους της οικογένειας, πατέρα, συζύγου ή γιου. Τα παράθυρα των σπιτιών που μένουν γυναίκες πρέπει να είναι ανάλογα καλυμμένα.\nΑπαγόρευσαν στις γυναίκες να εργάζονται, να πηγαίνουν σχολείο και πανεπιστήμιο και να συναναστρέφονται με άντρες.\nΠαράλληλα απαγόρευσαν την μουσική, την τηλεόραση και άλλες μορφές διασκέδασης με την αιτιολογία ότι αποσπούν τα νέα αγόρια από τις θρησκευτικές τους δραστηριότητες.\nΑεροπειρατές ρίχνουν 4 αεροπλάνα στις ΗΠΑ. Πίσω από τις επιθέσεις είναι ο Οσάμα Μπιν Λαντεν ο οποίος κρύβεται στο Αφγανιστάν και εκπαιδεύει Τζιχαντιστές και Ταλιμπάν με τα ίδια όπλα που οι ΗΠΑ και ο δυτικός κόσμος είχαν δώσει στους Μουτζαχεντίν.\nΓια την ιστορία, οι δυνάμεις των ΗΠΑ παραμένουν εκεί- για γεωπολιτικούς και οικονομικούς λόγους.\nΠραγματοποιούνται προεδρικές εκλογές. Με βάση το νέο σύνταγμα διακηρύσσει και πάλι μεταρρυθμίσεις για την ισότητα των γυναικών.\nΟ αρχηγός της Αλ-Κάιντα, Οσάμα Μπιν Λάντεν δολοφονείται. ΗΠΑ και οι σύμμαχοι τους επενδύουν δισεκατομμύρια για να υποστηρίξουν την ανάπτυξη της Αφγανικής κυβέρνησης.\nΤον Μάιο οι ΗΠΑ ξεκινούν την απομάκρυνση όλων των στρατευμάτων από το Αφγανιστάν. 15 Αυγούστου οι Ταλιμπάν μπαίνουν στην Καμπούλ, ο Πρόεδρος εγκαταλείπει την χώρα.\nΉδη οι Ταλιμπάν σε όλες τις περιοχές που έχουν καταλάβει έχουν κλείσει όλα τα σχολεία θηλέων ενώ δεν επιτρέπουν στις φοιτήτριες να επιστρέψουν στο πανεπιστήμιο. Παράλληλα τα αγόρια εξαναγκάζονται να ενταχθούν στην οργάνωση.\nΑποκλειστικό: Ακούστε το High Priest των Argy και AND.ID για το The Interior Journey!


Υγεία και άσκηση με το.... ποδήλατο - genenutrition.gr\nPrevious Article Γυμναστική στο νερό\nNext Article Γυμναστείτε …….με το σκι…!!!!\nΤο ποδήλατο στη σύγχρονη εποχή κατέχει έναν ιδανικό τριπλό ρόλο.\nΑποτελεί άριστο μέσο μεταφοράς, ψυχαγωγίας και άθλησης.\nΩς μέσο ψυχαγωγίας έχει ιδιαίτερα χαλαρωτική επίδραση, λόγω της ομοιόμορφης, κυκλικής κίνησης που σταθεροποιεί τις σωματικές και συναισθηματικές λειτουργίες του οργανισμού. Αυτό μειώνει το άγχος, την κατάθλιψη και άλλα ψυχολογικά προβλήματα. Επίσης, βοηθά στη βελτίωση της διάθεσης και στην καταπολέμηση πολλών ψυχολογικών παρενεργειών του σύγχρονου τρόπου ζωής προσφέροντας ψυχική υγεία.\nΤέλος, ως μέσο άθλησης γυμνάζει άριστα τον οργανισμό προσφέροντας σωματική υγεία. Με την ποδηλασία όχι μόνο θα χάσετε τα περιττά κιλά γρήγορα και ανώδυνα, αλλά θα αποκτήσετε και ένα καλογυμνασμένο σώμα με γραμμωμένους μύες. Επιπλέον, ποδηλατώντας θα βελτιώσετε σημαντικά την φυσική σας κατάσταση, χωρίς να κινδυνεύετε ιδιαίτερα από τραυματισμούς αφού το σώμα δεν καταπονείται, όπως για παράδειγμα στο τρέξιμο όπου οι κραδασμοί είναι πολλοί.\nΗ μυϊκή ανισορροπία είναι μία από τις πιο βασικές παραμέτρους τραυματισμών στους ανθρώπους που ακολουθούν αθλητική ζωή. Η ποδηλασία δρόμου δεν θα σου μάθει μόνο πώς να ισορροπείς πάνω στο ποδήλατο, αλλά θα γυμνάσει ισάξια τους μύες που βρίσκονται στη δεξιά πλευρά τους σώματός σου με αυτούς που βρίσκονται στην αριστερή.\nΕίναι γεγονός ότι το ποδήλατο - και γενικότερα η αερόβια άσκηση - αποτελεί μία από τις καλύτερες λύσεις καταπολέμησης του άγχους και του στρες, που δημιουργεί ο σύγχρονος γοργός ρυθμός ζωής. Η ποδηλασία δρόμου - ειδικά σε πάρκα κι επαρχιακούς δρόμους στην εξοχή - δημιουργεί την αίσθηση της ευεξίας και μπορεί να αποτελέσει ένα από τα καλύτερα αγχολυτικά σου.\nΜπορεί να έχει δημιουργήσει την αντίθετη εντύπωση, αλλά η ποδηλασία δρόμου δεν καταπονεί τις αρθρώσεις του σώματος. Οι ασφαλτικές διαδρομές δεν μεταφέρουν κραδασμούς στα γόνατα και τους αστραγάλους σε αντίθεση με το τρέξιμο και την ποδηλασία ανωμάλου δρόμου.\nΠριν ξεκινήσετε ελέγξτε τις καιρικές συνθήκες και αποφύγετε την προπόνηση με κακοκαιρία. Ενημερωθείτε έγκαιρα για τις τοπικές καιρικές συνθήκες.\nΦροντίστε το ποδήλατο με την συστηματική συντήρηση, ώστε πάντα να βρίσκεται σε καλή κατάσταση. Έτσι είστε σίγουροι ότι το ποδήλατο δεν πρόκειται να σας αφήσει πουθενά. Πάντα οδηγείτε με τα βασικά εργαλεία και το εφεδρικό λάστιχο.\nΠριν ξεκινήσετε, πάντα φροντίστε να φοράτε το κράνος. Μπορεί να μην προστατεύει πλήρως το κεφάλι, αλλά ελαχιστοποιεί οποιοδήποτε τραυματισμό στο κεφάλι που μπορεί να έχετε από μια πτώση.\nΑποφεύγετε όσο μπορείτε να κάνετε ποδήλατο στο σκοτάδι. Στο δρόμο υπάρχει κίνδυνος να σας χτυπήσει κάποιος απρόσεκτος οδηγός. Εάν η οδήγηση στο σκοτάδι είναι αναπόφευκτη σιγουρευτείτε ότι το ποδήλατο και η ενδυμασία έχουν τους απαραιτήτους ανακλαστήρες.\nΈνα μεγάλο πρόβλημα των ποδηλατών είναι τα αδέσποτα σκυλιά. Χρειάζεται μεγάλη προσοχή όταν βρεθούν στο δρόμο σας, ώστε να μην τα τρομάξετε βάζοντας τους τις φωνές. Αν δείτε ότι σας κυνηγούν μειώστε την ταχύτητα αυτό τα κάνει λιγότερο επιθετικά.\nΕφόσον οδηγείτε στο δρόμο, η οδήγηση του ποδηλάτου θα πρέπει να είναι αμυντική και όχι επιθετική. Αποφεύγετε να περνάτε πολύ κοντά και δίπλα από σταθμευμένα αυτοκίνητα ή αυτοκίνητα που περιμένουν στο φανάρι. Υπάρχει κίνδυνος κάποια πόρτα να ανοίξει ειδικότερα από ταξί και να σας οδηγήσει σε πτώση, με συνέπεια τραυματιστείτε.\nΚατά την διάρκεια της προπόνησης, πρέπει να ενυδατώνετε τον οργανισμό σας κάθε 20 λεπτά πίνοντας νερό. Εάν αισθανθείτε την ανάγκη να πιείτε νερό, τότε η αφυδάτωση ήδη έχει ξεκινήσει.\nΌταν τελειώσετε την ποδηλασία, μην ξεχάσετε και τις διατάσεις.\nΓράφει: Tζιλίνη Λιάνα


Αθήνα-Βόλος με Volos Taxi Service\nΠερισσότεροι από 4 επιβάτες;\nΣ' αυτή την περίπτωση, το λεωφορείο των 8 επιβατών είναι η πρακτικότερη και οικονομικότερη λύση, με το χαμηλότερο κόστος ανά επιβάτη. Θέλετε να σας κάνουμε μια προσφορά; Μετά χαράς! Επικοινωνήστε μαζί μας!\nΘέλετε να πάτε από την Αθήνα στο Βόλο ή το αντίστροφο; Ίσως να πηγαίνετε από την Αθήνα στο Πήλιο ή στα νησιά των Βορείων Σποράδων (Σκιάθο, Σκόπελο, Αλόννησο). Σε κάθε περίπτωση, θα χαρούμε να σας μεταφέρουμε. Μπορούμε να σας πάμε στο Βόλο άνετα, γρήγορα και με ασφάλεια. Αν βιαζόσαστε, μπορούμε να κάνουμε μόνο τις αναγκαίες στάσεις. Αν όμως έχετε χρόνο και διάθεση, υπάρχουν πράγματα να δούμε στο δρόμο, όπως το Κέντρο Ιστορικής Ενημέρωσης Θερμοπυλών.\nΕίναι πασίγνωστη η μάχη των Θερμοπυλών. Η πιο ένδοξη ήττα στην στρατιωτική ιστορία. Εδώ, στο τέλος του καλοκαιριού του 480 π.Χ., μια μικρή δύναμη Ελλήνων υπό τον Σπαρτιάτη βασιλιά Λεωνίδα αντιμετώπισε την πανίσχυρη περσική στρατιά του βασιλιά Ξέρξη.\nΟι Θερμοπύλες σήμερα. Η ακτογραμμή στην εποχή της μάχης ήταν πολύ πιο κοντά στο βουνά, περίπου εκεί που είναι ο δρόμος στη φωτογραφία.\nΜετά από δύο ημέρες σκληρών μαχών και αφού προκάλεσαν βαριές απώλειες στις περσικές δυνάμεις, οι Έλληνες ηττήθηκαν με προδοσία. Ένας Έλληνας, ο Εφιάλτης, οδήγησε τους Πέρσες μέσω ενός αφύλακτου μονοπατιού στα νώτα των ελληνικών γραμμών. Παρ' όλα αυτά, ο κύριος όγκος της ελληνικής δύναμης κατόρθωσε να υποχωρήσει χάρη στον ηρωισμό και τη θυσία 300 Σπαρτιατών, 700 Θεσπιέων και 400 Θηβαίων που δεν υποχώρησαν, στάθηκαν στις θέσεις τους και τελικά σκοτώθηκαν μέχρι ενός.\nΗ επικρατούσα άποψη είναι ότι οι τελευταίοι εναπομείναντες Έλληνες σκοτώθηκαν με βέλη. Πολλές αιχμές από βέλη και δόρατα βρέθηκαν στο λόφο του Κολωνού, όπου διαξήχθη η τελευταία φάση της μάχης. Σήμερα οι αιχμές αυτές βρίσκονται στο Αρχαιολογικό Μουσείο Αθηνών.\nΣιδερένιες αιχμές δοράτων και βελών από το πεδίο της μάχης των θερμοπυλών. Αρχαιολογικό Μουσείο Αθηνών.\nΌχι μακριά από εδώ βρίσκεται η όμορφη παραθαλάσσια πόλη των Καμμένων Βούρλων, πολύ γνωστή για τα ιαματικά της λουτρά.\nΑν δεν έχετε χρόνο για λουτρά, ίσως προλαβαίνουμε να κάνουμε μια στάση για γαλακτομπούρεκο. Είναι πολύ απίθανο να το μετανιώσετε!\nΜπορούμε να κάνουμε το ταξίδι σας από/προς την Αθήνα (ή το αεροδρόμιό της) κάτι πολύ περισσότερο από μια απλή μετάβαση, σε μια πολύ λογική τιμή. Επικοινωνήστε μαζί μας για να σας κάνουμε μια προσφορά!\nΗ μάχη των Θερμοπυλών χάθηκε για τους Έλληνες εξαιτίας ενός προδότη που οδήγησε τους Πέρσες στα νώτα των Ελλήνων. Αυτός ήταν ο Εφιάλτης. Περίπου 2500 χρόνια μετά, το όνομά του υπάρχει ακόμα στο λεξιλόγιό μας με την έννοια που όλοι γνωρίζουμε.\nΔώρο το Wifi!


Φουκουσίμα: Πυκνοί καπνοί πάνω από το πυρηνικό εργοστάσιο - Ecozen\nΑρχική Καταστροφές Φουκουσίμα: Πυκνοί καπνοί πάνω από το πυρηνικό εργοστάσιο\nΦουκουσίμα: Πυκνοί καπνοί πάνω από το πυρηνικό εργοστάσιο\n18 Ιουλίου 2013 - 10:37\nΈντονη ανησυχία προκαλούν τα σύννεφα καπνού που εμφανίστηκαν χθες πάνω από το πυρηνικό εργοστάσιο της Φουκουσίμα Νταΐτσι. Η εταιρεία που διαχειρίζεται το εργοστάσιο, Tepco, ανακοίνωσε πάντως ότι τα επίπεδα ραδιενέργειας γύρω από τη μονάδα παραμένουν σταθερά και ακόμα δεν έχει διευκρινιστεί τι προκάλεσε το περιστατικό.\n«Είναι πιθανό το νερό της βροχής να εισχώρησε στο κτίριο όπου στεγάζεται ο αντιδραστήρας και να έπεσε πάνω στη σαρκοφάγο, η οποία είναι καυτή, με αποτέλεσμα να εξατμιστεί», δήλωσε ο εκπρόσωπος της Tepco, Maymi Yoshida, προσθέτοντας ότι η έρευνα συνεχίζεται.\nΚάθε αντιδραστήρας καλύπτεται από μια σαρκοφάγο ενισχυμένου χάλυβα, πάχους ως και 20 εκατοστών, η οποία αποτελεί το κυριότερο μέτρο προστασίας κατά των διαρροών ραδιενέργειας.\nΤον καπνό πάνω από τον αντιδραστήρα 3 αντιλήφθηκε το πρωί της Τετάρτης ένας υπεργολάβος που μαγνητοσκοπούσε το κατεστραμμένο κτήριο, προετοιμάζοντας τις εργασίες για την απομάκρυνση των συντριμμιών από το σημείο.\nΤα σύννεφα καπνού ήταν ακόμα ορατά μετά από δυο ώρες.\nΔυο χρόνια μετά τον φονικό σεισμό και το τσουνάμι, η Tepco συνεχίζει τις ρίψεις νερού πάνω από τους κατεστραμμένους αντιδραστήρες για να διατηρήσει τη θερμοκρασία τους σε χαμηλά επίπεδα, μολύνοντας κάθε εβδομάδα τεράστιο όγκο νερού με ραδιενέργεια. Υπάρχουν φόβοι ότι το ραδιενεργό νερό διαρρέει στη θάλασσα.\nΠροηγούμενο άρθροΗ αρνητική δράση της ζάχαρης\nΕπόμενο άρθροΑυθαίρετα: Προβλέψεις για ειδικές ομάδες πληθυσμού και πολλές δόσεις- Ψηφίζεται τον Αύγουστο


Έλα στη Θέση μου - Νέες εξελίξεις: Η ώρα για το γάμο της χρονιάς έφτασε! Τι «αναποδιές» περιμένουν τον Αχιλλέα; : Watch - yupiii.gr\nΟ Δαμιανός δέχεται ένα αποκαλυπτικό μήνυμα στο κινητό του για τις μετοχές και τον ζώνουν τα φίδια. Ο Αχιλλέας έχει φτάσει στην Μένη τη στιγμή που αυτή είναι με τον Θάνο, ενώ το τρίο: Βάνα -Ζούβας- Σύλβια, κάνει πρόβες για την κλοπή ενός ακόμα φορτηγού, μόνο που άλλον οδηγό περιμένουν και άλλον θα συναντήσουν... Ο Λεωνίδας έχει ανεβάσει πίεση με όλα αυτά που συμβαίνουν, και ο Θοδωρής ανησυχεί, ενώ η Αιμιλία στενοχωριέται για τον Αχιλλέα. Η Βασιλίνα ζει την απόλυτη δυστυχία, ενώ ο Θάνος παίζει τον «κύριο τέλειο» με μεγάλη επιτυχία. Η Μίκα προβάρει κι αυτή τον λόγο της για τον αμερικανό επενδυτή που θα έρθει να του κάνει ξενάγηση. Ο Βλάσης όμως έχει άλλα σχέδια…\nΈλα στη Θέση μου 23-27.04\nΈλα Στη Θέση Μου, νέα επεισόδια, εξελίξεις, Alpha


Καταγγέλλουν σχέδια ιδιωτικοποίησης του Ασκληπιείου Βούλας οι εργαζόμενοι - notia.gr\nΚαταγγέλλουν σχέδια ιδιωτικοποίησης του Ασκληπιείου Βούλας οι εργαζόμενοι\n23/05/2021 23/05/2021 notia team Κανένα Σχόλιο\nAνακοίνωση των εργαζομένων στο Ασκληπιείο Βούλας: Μετά τη δημόσια τοποθέτηση της διοίκησης του Ασκληπιείου Βούλας σε δελτίο τύπου περί ένταξης του νοσοκομείου μας στη χρηματοδότηση μέσω του Ταμείου Ανάκαμψης, με ιδιωτικοοικονομικά κριτήρια, ώστε να προσελκυστούν οι επενδυτές από Ελβετία και αλλού για να χρηματοδοτήσουν το Ασκληπιείο «της νέας εποχής», η Γενική Συνέλευση των Εργαζομένων που κάλεσε το Σωματείο μας δεν μπορούσε παρά να είναι ακόμη πιο μαζική. Συμμετείχαν σ’ αυτή, ανταποκρινόμενοι στην πρόσκληση του σωματείου, οι δημοτικοί σύμβουλοι ΒΒΒ Δ. Δαβάκης (Κύμα Ενωμένων Πολιτών), Κ. Πασακυριάκος (Λαϊκή Συσπείρωση), Θ. Ματόπουλος (Ριζοσπαστική Κίνηση Πολιτών), ο δημοτικός σύμβουλος Ελληνικού – Αργυρούπολης Χ. Κορτζίδης (Δημοτική Συνεργασία Ελληνικού – Αργυρούπολης), η εκπρόσωπος του ΜΕΡΑ25 Θ. Θεοδωροπούλου. Συμμετείχαν εκπρόσωποι από ΕΙΝΑΠ, ΟΕΝΓΕ, ΠΟΕΔΗΝ, ΑΔΕΔΥ.\nΣε ένα κατάμεστο αμφιθέατρο, γεμάτο από συναδέλφους που αγωνιούν για το μέλλον του νοσοκομείου μας και εξεγείρονται απέναντι στα σχέδια της κυβέρνησης για ιδιωτικοποίηση μέρους ή όλου του Ασκληπιείου, υπήρξε απόλυτη ομοφωνία: δεν δεχόμαστε καμία ΣΔΙΤ, δεν θέλουμε επενδύσεις, αλλά γενναία κρατική χρηματοδότηση. Η υγεία είναι δικαίωμα για όλους, δεν πωλείται, δεν αγοράζεται.\nΗ υγεία είναι δικαίωμα που κατακτήθηκε με αιματηρούς αγώνες. Τα δικαιώματα δεν εκχωρούνται, τα δικαιώματα θα τα υπερασπιστούμε πάση θυσία.\nΚαταλαβαίνουμε όλοι μας πολύ καλά, ότι η κυβέρνηση Μητσοτάκη εντάσσει το νοσοκομείο μας στον σχεδιασμό ανάπλασης του παραλιακού μετώπου, όπου η επένδυση Λάτση στο Ελληνικό κατέχει περίοπτη θέση. Θέλουν ένα νοσοκομείο που θα υποδέχεται τους πλούσιους κατοίκους της νέας πόλης του Ελληνικού, τους πελάτες των ασφαλιστικών εταιρειών, τους έχοντες. Θέλουν ένα νοσοκομείο όπου οι φτωχοί δεν θα έχουν πρόσβαση, με τον ίδιο τρόπο που θα είναι αποκλεισμένοι από τις μαρίνες, τις πλούσιες κατοικίες, τα γιοτ. Επιπλέον, θέλουν ένα νοσοκομείο όπου οι εργαζόμενοι θα σωπαίνουν, θα δουλεύουν όσο πει το αφεντικό, θα φοβούνται.\nΘέλουν ένα Ασκληπιείο μίας, δύο, πολλών ταχυτήτων. Από τη μία τα νέα κτίρια των δωρεών – επενδύσεων, όπου οι μεγαλοδιευθυντές ετοιμάζουν τις ακριβές κλινικές τους στη «νέα εποχή», οι πλούσιοι πελάτες, οι πελάτες των ασφαλιστικών εταιρειών. Από την άλλη, τα κτίρια που δεν ανακαινίζονται, οι «δευτεροκλασάτοι» γιατροί, νοσηλευτές, παρασκευαστές και διοικητικοί, οι συμβασιούχοι, οι ΟΑΕΔ, οι εργολαβικοί, οι φτωχοί ασθενείς.\nΟι πατρίκιοι και οι πληβείοι.\nΗ Γενική Συνέλευση προχώρησε σε παράσταση διαμαρτυρίας στον Διοικητή του Ασκληπιείου Βούλας. Η συζήτηση που ακολούθησε επιβεβαίωσε όλες τις εκτιμήσεις μας. Ακούσαμε τη λέξη επενδυτής επανειλημμένα, ακούσαμε για νοσοκομεία που θα ανταγωνίζονται μεταξύ τους με όρους «εταιρειών που καταθέτουν φακέλους» για την εκταμίευση κονδυλίων. Ακούσαμε τη δέσμευση του διοικητή στον δημόσιο χαρακτήρα του νοσοκομείου μας, παρότι λίγο μετά, απαντώντας στην ερώτηση μας εάν οι ΣΔΙΤ είναι μέσα στα σχέδια του υπουργείου, επέμενε ότι η χρηματοδότηση του Ασκληπιείου θα γίνει με «οποιοδήποτε τρόπο». Ο διοικητής του Ασκληπιείου δεν παρέλειψε να μας συστηθεί ως «μάνατζερ που δούλεψε στην οργάνωση των Ολυμπιακών Αγώνων 2004 και είναι περήφανος γι’ αυτό».\nΚαι ρωτάμε: τι δουλειά έχουν οι μάνατζερ στα νοσοκομεία μας; Μα, τα νοσοκομεία δεν είναι εταιρείες! Ποιος κράτησε όρθιο το Ασκληπιείο εδώ και ενάμιση χρόνο; Οι εργαζόμενοι που δουλεύουν εξοντωτικά ωράρια, αυτοί που ξενυχτούν πάνω από τον άρρωστο, αυτοί που δεν κοιτούν την τσέπη, αλλά την ανάγκη.\nΑκούσαμε τον διοικητή να αρνείται ότι υπάρχει ο οποιοσδήποτε σχεδιασμός κάτω από το τραπέζι, να παραπέμπει για περισσότερα στο υπουργείο υγείας.\nΤέλος, προς επίρρωση των όσων είχαμε ήδη πει για την κυοφορούμενη κατάργηση των συνδικαλιστικών ελευθεριών από αυτούς που ονειρεύονται νοσοκομεία – εταιρείες, ακούσαμε τον διοικητή να απειλεί την Πρόεδρο του Σωματείου: «να το κλείσεις το στόμα σου, πολλά λες, θα σε περάσω ΕΔΕ».\n●Σας καλούμε όλους και όλες στη συνέντευξη τύπου που θα δοθεί από κοινού με την ΟΕΝΓΕ και την ΠΟΕΔΗΝ την Τετάρτη 26 Μαΐου 2021, στο αμφιθέατρο του Ασκληπιείου Βούλας.\n●Ζητάμε άμεση συνάντηση με την πολιτική ηγεσία του Υπουργείου Υγείας, ώστε να μας ενημερώσουν για τον σχεδιασμό τους.\n●Οργανώνουμε πλατιά σύσκεψη με τους φορείς των νοτίων για τη συγκρότηση επιτροπής υπεράσπισης του δημόσιου χαρακτήρα του Ασκληπιείου.\nΓια τους εργαζόμενους του Ασκληπιείου Βούλας ξεκινάει ένας μακρύς, επίμονος, ανυποχώρητος αγώνας.\nΈνας αγώνας που δεν θα τον δώσουμε μόνοι μας.\nΑπευθυνόμαστε σε όλη την τοπική κοινωνία, δημοτικές κινήσεις, σωματεία και συλλογικότητες, συλλόγους γονέων, συλλόγους ασθενών.\nΑπευθυνόμαστε στα κόμματα της αντιπολίτευσης, (πλην της Ελληνικής Λύσης).\nΑπευθυνόμαστε στα σωματεία εργαζομένων των νοσοκομείων που συμπεριλαμβάνονται στο Ελλάδα 2.0 (Ευαγγελισμός, Αττικό, ΚΑΤ, Παίδων Αγ. Σοφία).\nΑπευθυνόμαστε στις Ομοσπονδίες της Υγείας (ΟΕΝΓΕ, ΠΟΕΔΗΝ), στα νοσοκομειακά σωματεία, στην ΑΔΕΔΥ, στα ταξικά πρωτοβάθμια σωματεία του ιδιωτικού τομέα.\nΌλοι και όλες μαζί θα ορθώσουμε τείχος αντίστασης στα σχέδια ιδιωτικοποίησης του Ασκληπιείου Βούλας.


La Unión de Formosa Atenas de Córdoba ζωντανά αποτελέσματα, livescore και live streaming - SofaScore\nLa Unión de Formosa - Atenas de Córdoba Ζωντανά αποτελέσματα, livescore και live streaming\nLa Unión de Formosa Atenas de Córdoba ζωντανά αποτελέσματα (και ζωντανή μετάδοση, live streaming βίντεο του αγώνα) ξεκινάνε την 15 Ιαν 2021 στις 7:30 μ.μ. ώρα UTC στο LNB - Argentina. Στο SofaScore ζωντανά αποτελέσματα μπορείτε να βρείτε όλα τα προηγούμενα αποτελέσματα μεταξύ του/της La Unión de Formosa και Atenas de Córdoba. Οι σύνδεσμοι του/τηςLa Unión de Formosa εναντίον Atenas de Córdoba με τα Στιγμιότυπα βρίσκονται στην καρτέλα "Μέσα" και εμφανίζονται για τους πιο γνωστούς αγώνες όταν ανέβουν στο YouTube η το Dailymotion. Δεν είμαστε υπεύθυνοι για κανένα περιεχόμενο που αφορά τα video για οποιαδήποτε νομική ανησυχία παρακαλούμε επικοινωνήστε με τους νόμιμους κατόχους των βίντεο ή με τους λογισμικού μεταφόρτωσης τους.\nΜπορείτε να παρακολουθήσετε La Unión de Formosa εναντίον Atenas de Córdoba σε ζωντανή μετάδοση εάν μέλος της U-TV, της καλύτερης ιντερνετικής στοιχηματικής εταιρίας που έχει κάλυψη περισσότερες από 140.000 αθλητικές εκδηλώσεις με ζωντανά στοιχήματα κατά τη διάρκεια ενός χρόνου. Αν αυτός ο αγώνας καλύπτεται από τη ζωντανή κάλυψη της U-TV μπορείς να παρακολουθήσεις τον Basketball αγώνα La Unión de Formosa Atenas de Córdoba στο iPhone, iPad, Android ή Windows κινητό σου. Είναι ακόμα εύκολο να βρεις τις καλύτερες φάσεις και νέα από τις πιο δημοφιλής κατηγορίες αθλημάτων όλου του κόσμου. Τα ζωντανά προγνωστικά της U-TV μπορούν να ιδωθούν στην κατηγορία Basketball ζωντανά αποτελέσματα του SofaScore. Δεν προσφέρουμε πρόγραμμα τηλεόρασης εδώ, αν θέλεις να παρακολουθήσεις αυτόν τον τον αγώνα είναι πιθανό να το βρείς σε κάποια δημοφιλή κανάλια όπως iTV, BBC, Al Jazeera Sports, Sky Sports, Gol TV, Canal+, SportTV, Fox Soccer, Setanta, ESPN, κτλ.\nΗ εφαρμογή SofaScore Livescore είναι διαθέσιμη σε iPhone και iPad, σε Android μέσω Google Play και στα κινητά τηλέφωνα με λειτουργικό Windows. Μπορείτε να βρείτε την εφαρμογή μας σε όλα τα καταστήματα σε πολλές διαφορετικές γλώσσες ως 'SofaScore'. Εγκαταστήστε την εφαρμογή του SofaScore και ακολουθείστε La Unión de Formosa Atenas de Córdoba live score στο κινητό σας τηλέφωνο!\n*Σημαντική σημείωση – Το SofaScore.com σε συνεργασία με την U-TV προσφέρει πάνω από 140,000 ζωντανές μεταδόσεις γεγονότων ετησίως. Ωστόσο, να σημειωθεί ότι τα δικαιώματα πνευματικής ιδιοκτησίας για το stream τέτοιων γεγονότων, συνήθως διαφέρουν σε επίπεδο χώρας και γι'αυτό, ανάλογα με τη τοποθεσία σας, μπορεί να υπάρχουν ορισμένα γεγονότα, που ίσως να μη μπορείτε να τα δείτε λόγω των παραπάνω περιορισμών. Πριν μπείτε στην U-TV και βάλετε χρήματα στον λογαριασμό σας για να δείτε La Unión de Formosa Atenas de Córdoba ή οποιοδήποτε άλλο συγκεκριμένο γεγονός μέσω του ζωντανού stream της U-TV, συνιστάται να ελέγξετε με την U-TV, εάν μπορείτε να δείτε το stream αυτού του γεγονότος, στη τοποθεσία διαμονής σας.


Βλαστοκύτταρα: η έρευνα συνεχίζεται | Skingurus.gr\nΌλα άρχισαν πριν από δέκα περίπου χρόνια με τη φήμη για την ύπαρξη μιας μυστηριώδους αντιρυτιδικής κρέμας η δράση της οποίας σχετίζεται με τα βλαστοκύτταρα (stem cells). Όταν η κρέμα αυτή κυκλοφόρησε στην Παρισινή αγορά, οι γυναίκες στήθηκαν στην ουρά για να πάρουν στα χέρια τους «την μεγαλύτερη καινοτομία των τελευταίων 30 χρόνων» όπως την αποκάλεσαν τα media. Σύμφωνα με την ιστορία -ή το μύθο - η αρχική φόρμουλα αναπτύχθηκε, με κάθε μυστικότητα, σε ένα βιοτεχνολογικό κέντρο ιατρικής έρευνας, υψίστης ασφαλείας, στην Αγία Πετρούπολη της Ρωσίας. Εκεί γεννήθηκε το περίφημο «πολυπεπτίδιο 153» , το συστατικό που πρόλαβε να εξασφαλίσει κατ’ αποκλειστικότητα η εταιρία Voss για τη σύνθεση της Amatokin, της πρώτης αντιρυτιδικής κρέμας που, σύμφωνα με τους δημιουργούς της, ενεργοποιεί την αναγεννητική δύναμη των βλαστοκυττάρων της επιδερμίδας. Τη σκυτάλη πήρε η εταιρία ReVive με την Peau Magnifique, η οποία οφείλει τη δράση της –και προφανώς την υψηλή τιμή της-στην τελομεράση, ένα ένζυμο που «ξυπνά» τα ανενεργά βλαστοκύτταρα της επιδερμίδας. Ο Dior μπήκε κι αυτός στην κούρσα με την αντιρυτιδική σειρά Capture R60/80, με σύνθεση βασισμένη στην τεχνολογία Stemsome που προστατεύει τα βλαστοκύτταρα, τα ενισχύει και τα παρακινεί να ανακόψουν τη διαδικασία σχηματισμού ρυτίδων. Από τότε, όλες σχεδόν οι μάρκες καλλυντικών, μικρές και μεγάλες παρουσίασαν συνθέσεις με συστατικά που στοχεύουν στην προστασία ή την ενεργοποίηση των βλαστοκυττάρων.\nΓια ποια όμως βλαστοκύτταρα μιλάμε; Συνήθως, στο άκουσμα της λέξης το μυαλό μας πηγαίνει σε έμβρυα, νεογνά και τράπεζες βλαστοκυττάρων. Πώς λοιπόν συνδέονται όλα αυτά με την νεανική εμφάνιση της επιδερμίδας; Τίθεται ή όχι θέμα ηθικής δεοντολογίας ;\nΤα βλαστοκύτταρα χωρίζονται σε δύο ομάδες. Τα εμβρυϊκά και τα ενήλικα. Εμβρυϊκά ονομάζονται τα πρώτα 35-40 κύτταρα που εμφυτεύονται στο τοίχωμα της μήτρας, πέντε ημέρες μετά τη γονιμοποίηση του ωαρίου . Τα κύτταρα αυτά πολλαπλασιάζονται ταχύτατα και σταδιακά παίρνουν τη μορφή ιστών που αντιστοιχούν σε όργανα όπως η καρδιά, οι πνεύμονες, ο εγκέφαλος ή η επιδερμίδα. Με το τέλος της εγκυμοσύνης, τα βλαστοκύτταρα δεν χάνονται, αλλά παραμένουν «εν υπνώσει», κοντά στα όργανα που έχουν δημιουργήσει, έτοιμα να αναλάβουν δράση αν χρειαστεί να επανορθώσουν βλάβες ή να δημιουργήσουν νέους ιστούς.\nΤα ενήλικα βλαστοκύτταρα που διαθέτει η επιδερμίδα βρίσκονται στα βαθύτερα στρώματά της -στη βασική στιβάδα-, μέσα σε μια προστατευτική «κρυψώνα» που τα εμποδίζει να φτάσουν στην επιφάνεια και να απολεπιστούν, δηλαδή να πεθάνουν, όπως συμβαίνει με τα υπόλοιπα κύτταρα. Κι αυτό γιατί ο ρόλος τους είναι να επιδιορθώνουν τις φθορές των άλλων κυττάρων και να γεννούν νέα. Για παράδειγμα, αν κοπούμε, τα βλαστοκύτταρα σπεύδουν να επουλώσουν, να «κλείσουν» το τραύμα, παράγοντας νέα δερματικά κύτταρα.\nΑυτή την φθίνουσα κατάσταση φιλοδοξεί να αναστρέψει η κοσμητολογία και συγχρόνως να παρακινήσει τα βλαστοκύτταρα να αναλάβουν δράση, προς όφελος όμως της εμφάνισης της επιδερμίδας. Τι σημαίνει αυτό; Τα ενεργά συστατικά των καλλυντικών, «αφυπνίζουν» τα ανενεργά βλαστοκύτταρα και τα «πείθουν» να επουλώσουν τις ρυτίδες της επιδερμίδας-σαν να ήταν τραύματα- και να δημιουργήσουν νέα κύτταρα, απαλλαγμένα από το βάρος του χρόνου, την οξείδωση και το στρες.\nΤα καλλυντικά περιέχουν βλαστοκύτταρα;\nΌχι βέβαια. Εκτός από τα προβλήματα ηθικής φύσης που δημιουργούνται, τα βλαστοκύτταρα ανθρώπινης ή ζωικής προέλευσης είναι ζωντανοί ιστοί και δεν θα μπορούσαν να επιβιώσουν στο περιβάλλον μιας κρέμας ή ενός ορού. Τα καλλυντικά προϊόντα που κυκλοφορούν βασίζουν τη δράση τους σε εκχυλίσματα βλαστοκυττάρων φυτικής προέλευσης, με αντιοξειδωτικές κυρίως ουσίες -όπως είναι το φερουλικό οξύ ή η κερσετίνη-οι οποίες απομονώνονται με βιοτεχνολογικές μεθόδους.


ΔΙΑΤΗΡΗΣΤΕ ΛΕΥΚΑ ΤΑ ΔΟΝΤΙΑ ΣΑΣ ΑΚΟΜΗ ΚΑΙ ΑΝ ΠΙΝΕΤΕ ΚΑΦΕ Ή ΤΣΑΪ | Beautiful Life | blife.gr\nΟ καφές, το τσάι και το κρασί έχουν την τάση να αφήνουν λεκέδες στα δόντια μας. Αν μάλιστα συνηθίζουμε να πίνουμε τέτοια ποτά και ροφήματα, οι χρωστικές τους ουσίες εισχωρούν στις ρωγμές των δοντιών μας και αν δεν αντιμετωπίζονται σε συχνή βάση, μπορούν να αφήσουν κίτρινες σκιές και στίγματα. Όμως, υπάρχουν ορισμένοι φυσικοί τρόποι με τους οποίους μπορούμε να προστατεύσουμε το λευκό χρώμα των δοντιών μας, χωρίς να σταματήσουμε να καταναλώνουμε αυτά τα ροφήματα.\n1. Προτιμάμε το καλαμάκι\nΤο καλαμάκι μειώνει κατά πολύ την ποσότητα των ροφημάτων που έρχονται σε άμεση επαφή με τα δόντια μας. Αν νιώθετε άβολα να πίνετε ζεστά ροφήματα με καλαμάκι, προτιμήστε ένα θερμός με καπάκι (που έχει μικρό άνοιγμα) αλλά ποτέ κούπα.\n2. Δεν βουρτσίζουμε τα δόντια μας αμέσως μετά την κατανάλωση ροφημάτων\nΑυτό μπορεί να σας φανεί περίεργο, αφού οι οδοντίατροι πάντα συμβούλευαν μετά από κάθε κατανάλωση φαγητού ή ποτού (που περιέχει και ζάχαρη) να βουρτσίζουμε τα δόντια μας. Όμως, τώρα οι επιστήμονες μας λένε ότι χρειάζεται να αφήσουμε να περάσει τουλάχιστον μία ώρα από τη στιγμή της κατανάλωσης, ώστε να εξουδετερωθεί το οξύ και να μην επιβαρύνει το σμάλτο των δοντιών.\nΟ καφές, το τσάι και το κρασί αποτελούν όξινα ποτά και μπορούν από μόνα τους να προκαλέσουν εκτός από στίγματα, φθορές στα δόντια μας. Αν όμως πίνουμε άφθονο νερό, καταφέρνουμε να εξισορροπούμε γρήγορα στο στόμα το όξινο περιβάλλον.\n4. Χρήση τσίχλας\nΤο μάσημα της τσίχλας ενισχύει την παραγωγή και απελευθέρωση σάλιου στο στόμα μας. Η αυξημένη ροή του σάλιου μπορεί να βοηθήσει στην εξουδετέρωση και την απομάκρυνση των οξέων και της πλάκας από τα δόντια.\n5. Χρήση οδοντικού νήματος\nΤο νήμα έχει την ικανότητα να φθάνει σε σημεία του στόματός μας που δεν φτάνει η οδοντόβουρτσα. Αυτό σημαίνει ότι η μη χρήση οδοντικού νήματος μπορεί να δημιουργήσει λεκέδες ανάμεσα στα δόντια ακόμη και αν τα βουρτσίζετε τακτικά.\nΤΙPS ΓΙΑ ΟΜΟΡΦΑ ΚΑΙ ΠΕΡΙΠΟΙΗΜΕΝΑ ΑΚΡΑ\nΤα όμορφα, περιποιημένα νύχια, όχι απαραιτήτως βαμμένα, κερδίζουν το παιχνίδι των εντυπώσεων, ακόμα και σε μια συνέντευξη για δουλειά.\nGEFO JEWELLERY: ΞΕΧΩΡΙΣΤΟΙ ΣΤΑΥΡΟΙ ΓΙΑ ΤΟΝ ΞΕΧΩΡΙΣΤΟ ΣΑΣ ΑΝΤΡΑ\nΔείξτε του πόσο τον εκτιμάτε με μία μικρή κίνηση μεγάλης αξίας …!


David Beckham: Φίλησε ξανά την κόρη του στο στόμα - Γιατί πρέπει να μας νοιάζει όμως; (vid+pics) - Eviathema.gr\nDavid Beckham: Φίλησε ξανά την κόρη του στο στόμα – Γιατί πρέπει να μας νοιάζει όμως; (vid+pics)\nΕπιμέλεια Eviathema.gr 14 Ιουλίου 2019, 20:19\nΜόλις ο φακός τσακώσει τον David Beckham να φιλά στο στόμα την μονάκριβη κόρη του, αμέσως το διαδίκτυο παίρνει φωτιά.\nΔεν είναι λίγοι εκείνοι που τον κρίνουν που φιλά το παιδί του στο στόμα και σχολιάζουν αρνητικά την κίνησή του ακόμη και δημόσια.\nΑυτή δεν είναι η πρώτη φορά που ο David Beckham φιλά στο στόμα την κόρη του. Το έχει κάνει ξανά στο παρελθόν.\nΤον ασκό του Αιόλου έχει ανοίξει ξανά ο David. Μία φορά τον Νοέμβριο του 2018 και μία το 2017.\nΤότε ο ίδιος είχε πει: «Φιλάω όλα μου τα παιδιά στο στόμα! Ίσως όχι τον Brooklyn, που είναι 18 γιατί θα του φανεί περίεργο. Αλλά έτσι μεγαλώσαμε τα παιδιά μας εγώ και η Victoria. Θέλουμε να τους δείχνουμε αγάπη και να τα προσέχουμε, να τα προστατεύουμε και να τα υποστηρίζουμε και γι’ αυτό είμαστε πολύ εκδηλωτικοί μαζί τους».\nΟ ποδοσφαιριστής πήγε με την 7χρονη Harper στο γήπεδο, για να παρακολουθήσουν το ματς του Παγκόσμιου Κυπέλλου Ποδοσφαίρου Γυναικών την περασμένη Πέμπτη. Κάπου εκεί στα χειροκροτήματα και τις ζητωκραυγές για την Αγγλία, ο David έδωσε ένα φιλί στο στόμα στην κόρη του. Τόσο απλά! Σαν μπαμπάς! Δεν τη δημοσίευσε ο ίδιος, τα Μέσα την κυκλοφόρησαν.\nΦαίνεται πως ο David Beckham δεν παίρνει στα σοβαρά όσα και αν λένε οι γύρω του, γι’ αυτό και τα φιλιά στο στόμα δεν τα έκοψε.\nΑυτά τα φιλιά είναι τα πιο γλυκά, τα πιο χαριτωμένα… Είτε έχουν μαρμελάδα, είτε σάλτσα, είτε παγωτό… Δεν υπάρχει τίποτε το κακό σε αυτά. Μόνο η αθωότητα, η τρυφερότητα και η αγάπη που τρέφει ένα παιδί για τον γονιό του και ένας γονιός για το παιδί του.\nΔείτε τις υπόλοιπες φωτογραφίες από την έξοδό τους στο γήπεδο παρακάτω:\nPrevious article Σε κώμα γνωστός μπασκετμπολίστας έπειτα από τροχαίο ατύχημα (photos)\nNext article Ετοιμασίες για την ορκομωσία\nΣε κώμα γνωστός μπασκετμπολίστας έπειτα από τροχαίο ατύχημα (photos)\nΕτοιμασίες για την ορκομωσία\nΘλίψη στα Ψαχνά: Πέθανε ο 79χρονος Μιχάλης Γυφτονικολός\n23 Μαΐου 2022, 19:49\nΒόρεια Εύβοια: Δυο πυρκαγιές την ίδια ώρα στην Λιχάδα\n23 Μαΐου 2022, 18:14\nΥποψήφιος Δήμαρχος Χαλκίδας ο Βαγγέλης Αποστόλου;\n23 Μαΐου 2022, 15:32\nΠροσφορά εξοπλισμού πληροφορικής στο δήμο Μαντουδίου-Λίμνης -Αγίας Άννας από τους εργαζόμενους της Εθνικής Τράπεζας\n23 Μαΐου 2022, 13:59\nΠαύεται από αντιδήμαρχος η Σοφία Χονδρογιάννη με απόφαση της Δημάρχου Έλενας Βάκα\n23 Μαΐου 2022, 12:26\nΓενική συνέλευση και εκλογές στον κυνηγητικό σύλλογο Αλιβερίου την Κυριακή 29 Μαϊου\n23 Μαΐου 2022, 11:25\nΠήγε να πατήσει το φίλο της με το αυτοκίνητο\n23 Μαΐου 2022, 10:02\nΓιώργος Μπουραντάς-Νίκος Ανδρουλάκης και Θανάσης Μπουραντάς(ο νεότερος)